Vlada za pomoć Loznici izdvojila 14 miliona | Mondo Portal\nVlada za pomoć Loznici izdvojila 14 miliona 0 Podeli Podeli na facebook Podeli na twitter Podeli na viber Pošalji na mail\n30.12.2010. / 21:11 21:15\nVlada za pomoć Loznici izdvojila 14 miliona\nVlada Srbije je izdvojila 14 miliona dinara na ime pomoći za ublažavanje posledica nezapamćenog izlivanja Drine, kojim je početkom decembra u lozničkom kraju pričinjena velika materijalna šteta.\nGradonačelnik Loznice Vidoje Petrović rekao je Tanjugu da je republička vlada juče donetom odlukom na ime podrške i pomoći Loznici izdvojila 14 miliona dinara, što će biti utrošeno za ublažavanje posledica velike poplave Drine.\n"Moram da kažem da su naši napori da se ubraza upućivanje pomoći urodili plodom i da se sve što pristiže istoga dana i potpuno transparentno raspodeljuje onima kojima je najpotrebnije, prema utvrđenoj listi prioriteta", naglasio je gradonačelnik Loznice.\nIzražavajući zahvanost Vladi Srbije na pruženoj podršci Loznici, Petrović je uputio i reči zahvalnosti svima koji su sa gradom i njegovim građanima ispoljili solidarnost i poklonili pomoć u raličitim vidovima, bilo u novcu, uglju ili dizel-gorivu.\nPredsednik Skupštine grada Loznice rekao je za da je danas obavešten da je, uz sredstva koja je odobrila republička vlada, Minstarstvo za infrastrukturu Srbije za ublažavanje posledica poplave za Loznicu izdvojilo 15 miliona dinara.\nPre toga, na ime novčane pomoći Loznici je uplaćeno 5.272.000 dinara, po dva miliona od Ministrstva za državnu upravu i lokalnu samoupravu i grada Beograda, milion dinara od Akcionarskog društva ''Jugorosgas'' iz Beograda, a preostali deo dali su još neki darodavci.\nRudnik ''Kolubara'' iz Vreoca je izdvojio 300 tona uglja za lozničke porodice pogođene poplavom, a Ministrstvo trgovine i usluga 100.000 litara dizel goriva, čiji prevoz iz Pančeva i privremeno skladištenje je besplatno obavila Kompanija MN iz Loznice.\nGradska uprava Loznice je otvorila poseban račun, čiji je broj 840274740-20, na koji se novac na ime pomoći uplaćuje sa naznakom ''Grad Loznica sredstva za elementarne nepogodie - poplave''.\nPočetkom meseca, Drina je poplavila čitavo priobalno područje u lozničkom kraju i pod vodom je bilo oko 1.000 porodičnih kuća i vikendica, veliki broj privrednih i drugih objekata i 6.000 hektara zemljišta, a tada je evakuisano 126 porodica sa 505 članova.


Radnici na lizing, moderno ropstvo i kako ga sprečiti - PKS-RPK Novi Sad\nVeć nekoliko godina u Srbiji veliki broj radnika radi preko agencija za zapošljavanje, a taj vid rada popularno se naziva rad na lizing.\nIako se ne može precizno reći koliko je radnika zaposleno na taj način, po najnovijim podacima Minstarstva rada ima ih između 50.000 i 60.000, dok sindikati raspolažu brojkom od oko 100.000 radnika, koji su angažovani u svim oblastima rada.\nBudući da ta vrsta radnog angažovanja ni je zakonski regulisana, već se praktično toleriše, ministar za rad, zapošljavanje, boračka i socijalna pitanja Aleksandar Vulin najavio je da će uskoro biti donet zakon o radu preko agencija.\nKada bi se to moglo desiti, sada je teško reći, ali po rečima pravnice i članice Radne grupe za izradu zakona o agencijskom zapošljavanju iz Saveza samostalnih sindikata Srbije Melanije Petač, trebalo bi očekivati da to bude s jeseni.\n60.000 radnika na lizing po podacima Ministarstva rada\n“Očekuje se da predlog zakona o agencijskom zapošljavanju bude završen do kraja juna, a posle toga bi trebalo da bude na javnoj raspravi“, kaže Melanija Petač. Nakon eventualnog uslaglašavanja, predlog bi trebalo da se nađe pred Socijalno-ekonomskim savetom, a na kraju bi nadležno ministarstvo, odnosno Vlada Srbije, trebalo da ga uputi u skupštinsku proceduru, tako da se može očekivati da do toga dođe u oktobru.\nPo njenim rečima, Radna grupa već više od godinu i po radi predlog tog zakona, ali je u decembru prošle godine posao zapravo počeo od početka jer je stigla potpuno nova verzija predloga.\nDo deset odsto ukupnog broja zaposlenih\nGoran Milić naglašava da sindikati smatraju da bi zakon o agencijskom zapošljavanju trebalo da ograniči broj radnika koji se zapošljavaju na lizing i da to ne bi smelo biti više od deset odsto ukupnog broja zaposlenih u kompaniji, kao i da se na taj način ne mogu zapošljavati radnici u osnovnoj delatnosti kojom se preduzeće bavi. Takođe, radnici bi trebalo da imaju potpisane ugovore o radu, mogućnost sindikalnog organizovanja i da ostvaruju prava koja proističu iz rada, a ne da budu moderni robovi, bez ikakvog prava i sigurnosti.\n“Zakon koji bi regulisao pitanje radnika koji se zapošljavaju preko agencija do sada u Srbiji nije postojao, a jasno je da se tako zapošljava veliki broj radnika, pa je neophodno da on postoji zbog zaštite radnika, regulisanja njihovih prava, da ne bi bili radnici drugog reda. Takođe, Srbiju na usvajanje tog zakona obavezuje direktiva Evropske unije iz 2008. godine, koja se odnosi na agencijsko zapošljavanje, a predviđa da Srbija svoje zakonodavstvo usaglasi s njom”, kaže Melanija Petač.\nPo mišljenju predsednika SSS-a Vojvodine Gorana Milića, najbolje bi bilo da takva vrsta radnog angažmana ne postoji, ali, nažalost, nije tako.\n“Agencija za zapošljavanje ima više od sto, najveće firme u Srbiji već dugo zapošljavaju radnike na lizing i kad je to već tako, potrebno je da se njihov radni angažman uredi, pošto radnici koji se tako zapošljavaju nisu u istom rangu sa zaposlenima na neodređeno vreme“, kaže Milić.\n30 odsto manje zarade radnika koji se angažuju preko agencija\nOn ukazuje na to da agencije za zapošljavanje zapravo radnike koji se zapošljavaju preko njih, uz proviziju iznajmljuju poslodavcima, što poslodavci obilato koriste\nNjihove zarade su i do 30 odsto manje od radnika koji su direktno zaposleni u preduzećima u kojima rade. U situaciji kakva je na našem tržištu rada, kada je nezaposlenih mnogo, radnici koji rade na lizing srećni su što uopšte imaju posao, iako su praktično pravno nezaštićeni, a godišnji odmor, odustvo s posla i zarade zavise od volje poslodavca.


JASIKEVIČIJUS JASAN: Za njega je Barselona najbolja u Evropi! | Happy BSC portal\nJASIKEVIČIJUS JASAN: Za njega je Barselona najbolja u Evropi!\nTrener košarkaša Žalgirisa Šarunas Jasikevičijus rekao je da Barselona ima najjaču ekipu u Evroligi.\nOve dve ekipe sastaju se u petak u okviru 7. kola Evrolige, a litvanski stručnjak imao je samo reči hvale za Svetislava Pešića i njegov tim.\n- Barselona ima najbolji tim u Evropi. Imaju mnogo talentovanih igrača na svakoj poziciji. Ove sezone zabeležili su samo nekoliko poraza, ali i tada su igrali na visokom nivou - rekao je Jasikevičijus.\nOn je naveo principe po kojima je Svetislav Pešić poznat.\n- Disciplina, dobra odbrana i fizička sprema – oni su dobri u tim aspektima - dodao je Jasikevičijus, koga je Pešić trenirao 2003. godine kada su zajedno osvojili Evroligu.\nMeč između Žalgirisa i Barselone igra se u petak od 19.00.


0\tSeptember 30, 2021 2:34 pm\nPoslanici Senata su u sredu odbacili drugi pokušaj demokrata da put do legalizacije imigranata pokušaju da ubace u predlog zakona koji bi se mogao usvojiti samo uz podršku demokrata, kaže izvor za CNN.\nDemokrate su ovog puta argumentovale poslanicima da uključuju odredbu o promeni datuma registra od 1972. do 2010.godine za legalizaciju imigranata i da bi se to moglo usvojiti usklađivanjem budžeta.\nNapori da se imigracija uključi u svoj predlog ekonomskog programa, iako su se suočavali sa teškim izgledima za to, bili su jedna od poslednjih jasnih mogućnosti za demokrate da značajna imigracijska reforma prođe u prvoj godini vladavine predsednika Joe Biden-a.\nPoslanica u Senatu Elisabeth MacDonough, zvaničnica koja savetuje Senat o načinu primene njegovih pravila, protokola i presedana, je odbacila drugi argument demokrata nakon što su u utorak podneli memorandum.\n„Ovaj predlog registra je takođe jedan u kojem bi osobe koje trenutno nemaju pravo na prilagođavanje statusa prema zakonu (značajan deo ciljane populacije) postale podobne za to, što je značajna promena politike i stoga je naša analiza ovog pitanja u velikoj meri isto što i predlog LPR-a“, napisala je McDonough-ova u odgovoru koji je dobio CNN.\nIzvor je CNN-u naglasio da veruju da ova borba za uključivanje imigracione reforme „nije završena“, ali je ovo opet veliki gubitak za demokrate koji žele uključiti ove odredbe kao poslednji pokušaj reforme.\nGrupe za zastupanje imigranata bile su razočarane ranijom parlamentarnom presudom protiv posebnog predloga za uključivanje legalizacije, ali su ostale optimistične. Sergio Gonzales, izvršni direktor Imigracionog centra, je rekao u tom momentu da odluka „nije poslednja“.\nTe nade bi, međutim, mogle biti vrlo slabe.\nKongres je godinama poušavao i nije uspevao da donese zakone koji bi obezbedili put do državljanstva ili na drugi način rešili imigracijski sistem. U nedostatku zakona, Obamina administracija, a sada i Bajdenova, se oslanjala na DACA-u (Deferred Action for Childhood Arrivals – Odložena akcija za dolazak dece) kako bi osigurala da grupa poznata kao „Sanjari“ – od kojih su mnogi sada odrasli – može ostati i raditi u Sjedinjenim Državama.\nOve nedelje je Bajdenova administracija preduzela korake da spasi program Odložene akcije za dolaske dece iz Obaminog vremena koji štiti stotine hiljada imigranata bez dokumenata koji su dovedeni kao deca u Sjedinjene Države kao deca deportacije.\nOdeljenje za nacionalnu bezbednost je najavilo predloženo“ pravilo koje će proći kroz period javne rasprave i komentara, ali je naglasilo da ono još uvek nije konačna zamena za delovanje Kongresa.\n„Biden-Harris administracija nastavlja da preduzima mere za zaštitu Sanjara i priznaje njihov doprinos ovoj naciji“, rekao je u saopštenju sekretar za unutrašnju bezbenost, Alejandro Mayorkas. „Ovo obaveštenje o predloženom donošenju pravila je važan korak za postizanje tog cilja. Međutim, samo Kongres može pružiti trajnu zaštitu. Podržavam uključivanje u imigracijske reforme u predlog zakona o pomirenju i pozivam Kongres da deluje brzo kako bi Sanjarima pružio potreban pravni status koji im je potreban i koji zaslužuju“.\nSekretarka za štampu Bele kuće Jen Psaki odgovorila je na odluku ponavljajući opredeljenost Biden-ove administracije da radi na preuređenju imigracionog sistema Sjedinjenih Država. „Posvećeni smo sprovođenju imigracione reforme“, rekla je Psaki. „Očekujem da bi ovo obnovilo izglede opcija“.\nU Senatu počela rasprava o novom paketu pomoći vrednom 1,9 milijardi dolara 0


Tuck, Drugo ostvarenje reditelja Stevana Filipovića osvojilo glavnu nagradu FIPRESCI na Festivalu Life\nVaša lokacija: Naslovna strana » Vesti » Drugo ostvarenje reditelja ...\nDrugo ostvarenje reditelja Stevana Filipovića osvojilo glavnu nagradu FIPRESCI na Festivalu Life\nPobeda filma „Šišanje“ u Leskovcu\nFilm "Šišanje" reditelja i scenariste Stevana Filipovića i producentske kuće "Hypnopolis" dobio je glavnu nagradu na internacionalnom filmskom festivalu "LIFFE" u Leskovcu. Odlukom žirija koji je radio u sastavu Darko Bajić, Nikša Sviličić i Antonio Mitrikeski glavna nagrada, Zlatni lešnik, pripala je "Šišanju" u konkurenciji 12 filmova iz Srbije i regiona. I prema mišljenju žirija filmskih kritičara, koji su činili Milan Špiček, Saša Radojević i Predrag Milojević, Filipovićevo ostvarenje je zaslužilo da ponese nagradau FIPRESCI.\nPored Filipovića dodeli nagrada je prisustvovala i montažerka, izvršna producentkinja i saradnica na priči, Nataša Vranješ: „Značaj festivala van Beograda je još veći ako se uzme u obzir to da su bioskopi po gradovima Srbije uglavnom zatvoreni. Strašno mi je drago što je, s jedne strane publika van Beograda imala priliku da vidi film, a s druge štо smo na prvom festivalu takmičarskog karaktera, na kome smo učestvovali, dobili i glavnu i FIPRESCI nagradu. Posebano je važno kada vam priznanje oda profesor sa fakulteta Darko Bajić.“


Čajetina ostaje bez polovine teritorije | Vila As\nMeđu Zlatiborcima je odjeknula vest da je Ministarstvo poljoprivrede i zaštite životne sredine 2.marta pokrenulo postupk zaštite prirodnog područja I kategorije, kao Park prirode „Zlatibor”. Na internet stranici Ministarstva je navedeno da se Park nalazi u jugozapadnoj Srbiji na teritoriji opština Čajetina, Užice, Nova Varoš i Priboj i da je ukupna površina parka prirode 41.923,26 ha.\nPrema strukturi površina katastarskih opština po vlasništvu u PP „Zlatibor” privatnom vlasništvu pripada oko 56 odsto površina, dok državnim i ostalim oblicima vlasništva pripada oko 44 odsto. Na području PP „Zlatibor” utvrđeni su režimi zaštite I, II i III stepena.\nImajući u vidu postojeće stanje prirodnih vrednosti i očekivane aktivnosti na zaštićenom području, kao i imovinsko-pravne odnose, Zavod za zaštitu prirode Srbije predlaže da upravljanje PP „Zlatibor” bude povereno Javnom preduzeću „Srbijašume”, Beograd. Postupak zaštite prirodnog područja pokrenut je 14. januara 2016. godine, kada je Zavod za zaštitu prirode Srbije dostavio studiju zaštite Ministarstvu poljoprivrede i zaštite životne sredine, kao nadležnom organu.\nTreba reći da je zakonom o zaštiti prirode u članu 34 Park prirode je određen kao područje dobro očuvanih prirodnih vrednosti sa pretežno očuvanim prirodnim ekosistemima i živopisnim pejsažima, namenjeno očuvanju ukupne geološke, biološke i predeone raznovrsnosti, kao i zadovoljenju naučnih, obrazovnih, duhovnih, estetskih, kulturnih, turističkih, zdravstveno-rekreativnih potreba i ostalih delatnosti usklađenih sa tradicionalnim načinom života i načelima održivog razvoja. U parku prirode nisu dozvoljene privredne i druge delatnosti i radnje kojima se ugrožavaju njegova bitna obeležja i vrednosti. Mere zaštite, način obavljanja privrednih delatnosti i korišćenje prirodnih vrednosti u parku prirode, bliže se utvrđuju aktom o proglašenju zaštićenog područja.\nPredstavnici lokalne samouprave su reagovali na ovaj plan Ministarstva ističući da ovde postoji namera da se zaustavi razvoj opštine Čajetina jer će se na ovaj način mesne zajednice Jablanica, Stublo, Dobroselica i Semegnjevo u potpunosti naći u granicama Parka, dok će park zahvatiti i mesne zajednice Rudine, Zlatibor, Gostilje, Ljubiš i Šljivovicu. Građane posebno zabrinjava činjenica da u ovom trenutku nisu precizirane mere zaštite i njihov obim. Primera radi I stepen zaštite je planiran za tokove reka Uvac i Crni Rzav, dok je za područje Ribničkog jezera planiran II stepen zaštite. Prema Zakonu I stepen zaštite podrazumeva zabranu korišćenje prirodnih resursa i izgradnju objekata, dok se u drugom stepenu zaštite mogu obavljati samo tradicionalne delatnosti i ograničeno koristiti prirodni resursi na održiv i strogo kontrolisan način.\nOvo u suštini podrazumeva da će građanima koji imaju imanja na ovom prostoru biti organičene mogućnosti korišćenja imovine i da će sve radove morati da odobri upravljač Parka.\nPark prirode i granice opštine Čajetina\nKada se pogleda predložena mapa Parka jasno je da će opština Čajetina na ovaj način izgubiti kontrolu na više od polovine teritorije i da će većina ovlašćenja preći na upravljača Parka. U opštini Čajetina veruju da je ova inicijativa politički motivisana i da ima za cilj da zaustavi gradnju zlatiborske gondole.\n“Ovde je očigledna namera da se, po svaku cenu, spreči izgradnju zlatiborske gondole, najvećeg aktuelnog projekta u srpskom turizmu. Ministarstvo o tome nije obavestilo lokalno stanovništvo i lokalnu samoupravu. Nije sprovedena ni anketa među stanovništvom, koje sutra neće znati šta to podrazumeva i šta je to park prirode”, rekao je predsednik opštine Čajetina Milan Stamatović.\nOpština Čajetina ima svoju plansku dokumentaciju i, kako ističe prvi čovek čajetinske opštine, osnovni je red bio da lokalna samouprava bude upoznata sa namerama državnih institucija. Stamatović kaže da Zlatiborci, uprkos opstrukciji i najbrutalnijim pritiscima i pretnjama iz Vlade Srbije, neće odustati od nastavka realizacije svog projekta “Zlatna gondola” koji je iniciran još pre jednu decenije i, tokom marta, najavljuje novu narodnu radnu akciju “Zlatiborsku mobu”.\nZlatiborci podržali Stamatovića


12 medalja za novosadski Danubius 1885 | TV KANAL 9 NOVI SAD\nNaslovna EMISIJE 12 medalja za novosadski Danubius 1885\n12 medalja za novosadski Danubius 1885\nVIDEO K9: Prvenstvo Srbije u veslanju na ergometrima održano je juče u veslačkom klubu Danubius 1885 u Novom Sadu. Na ovom takmičenju novosadski Danubius ostvario je zapažen rezultat osvojivši ukupno 12 medalja.\nTradicionalno “Prvenstvo Srbije u veslanju na ergometrima” održano je tokom vikenda u Novom Sadu. Okupilo je dvadeset klubova iz čitave Srbije, a svoje učešće uzeli su i gosti i prijatelji iz regiona – Mađarske, Hrvatske i Bosne i Hercegovine.\nOrganizator, novosadski Veslački klub „Danubius 1885“, je zahvaljujući kvalitetu svojih veslača osvojio čak 12 medalja. U ukupnom plasmanu Veslački klub „Danubius 1885“ je osvojio odlično treće mesto, odmah iza Partizana i Zvezde, te sa 12 medalja potvrdio poziciju u vrhu liste najboljih klubova.\n“Dokle god imamo kvalitetne i brojne pionire i kadete u muškoj i ženskoj kategoriji veslača kluba „Danubius 1885“, očekujemo odlične rezultate. Ciljamo isključivo na prva mesta, jer naši veslači imaju savršene uslove za trening i našu punu podršku. Veslanje je plemenit sport i za one koji se za njega odluče, vrata našeg kluba su širom otvorena. Postati deo privilegovanih i cenjenih veslača, biće samo još veći podstrek novim, mladim članovima za osvajanje medalja“, rekao je Željko Pantović, predsednik Veslačkog kluba „Danubius 1885“.\nSledeće izuzetno značajno takmičenje koje Veslački klub „Danubius 1885“, kao organizator, priprema od 12 – 16. jula ove godine je „Evropsko univerzitetsko prvenstvo u veslanju 2017“. Palićko jezero, na kom će se ovo takmičenje desiti, okupiće preko 500 studenata sa 120 Univerziteta iz čitave Evrope.\nBiće ovo prilika da se, pored snage, prikaže i tradicija država, univerziteta i porodica koje generacijama neguju veslanje kao elitni sport.\nPrethodni tekstSrbija otvorila poglavlja 20 i 26\nSledeći tekstKupovina mesa na pijaci nije preporučljiva


Partizan će izlazak iz Arene koštati 1.000.000 evra - Sport - Dnevni list Danas\nPočetna » Sport » Partizan će izlazak iz Arene koštati 1.000.000 evra\nOstoja MIjailović, predsednik crno-belih, zabrinut zbog selidbe u halu "Aleksandar Nikolić"\nN. M.13.01.2022. 17:56\nfoto: Srdjan StevanovicSrdjan Starsportphoto\nZbog organizacije Svetskog prvenstva u atletici, koje će se u Beogradskoj areni organizovati od 18. do 20. marta, košarkaši Partizana u nastavku sezone igraće kao domaćini u hali „Aleksandar Nikolić“. Ova selidba direktno će uticati na planirani budžet kluba, stava je Ostoja Mijailović, predsednik Partizana.\nPrvi čovek crno-belih otkriva da će selidba u nekadašnji Pionir klub koštati milion evra.\n„Zabrinut sam. Ako uzmemo u obzir da se u drugom delu sezone igraju odlučujući mečevi, siguran sam da bi Arena tri naredna meseca na svakoj utakmici imala više od 10.000 gledalaca. Po našoj proceni, izlazak iz Arene će klub koštati najmanje 1.000.000 evra. To je užasno veliki novac za Partizan, kako ćemo pokriti taj novac u kasi, za sada ne znam“, naveo je Mijailović, u izjavi za Tanjug.\n„Ekipa je navikla na Arenu, imamo rezultat u kontinuitetu, svaka promena parketa, koševa i ambijenta remeti postavljeni sistem. Nadam se da ćemo ovu promenu brzo preboleti. Mala dvorana Arene je naš dom tri godine unazad, tamo je naša teretana i sva potrebna medicinska oprema koju je klub nabavio poslednjih godina“, naglasio je predsednik Partizana, koji se izvinio navijačima koji zbog smanjenog kapaciteta hale „Aleksandar Nikolić“ neće moći da prusustvuju svim mečevima.\n„Ispred kluba se najiskrenije izvinjavam svim našim navijačima koji na pojedinim utakmicama neće moći da uđu u halu „Aleksandar Nikolić“. Siguran sam da će razumeti našu situaciju i da će ostati uz naš Partizan i ove momke koji zaista zaslužuju snažnu podršku“, podvukao je Mijailović.\nbeogradska arenaKK Partizanostoja mijailovicBeograd


Hotel St. Ivan Rilski 4* (Bansko, Bugarska) - Agencija Panorama Beograd\nHotel St. Ivan Rilski 4* se nalazi 1.500 metara od centra mesta Banskog i 1 kilometar od gondole. Hotel St. Ivan Rilski se sastoji od nekoliko zgrada koje nisu medjusobno povezane. Hotel St. Ivan Rilski 4* gostima nudi besplatne usluge: korišćenje bazena, saune, parnog kupatila, wi-fi interneta, skijašnice i uslugu besplatnog prevoza do gondole\nHotel St. Ivan Rilski 4*, 2770 Bansko, Bugarska\nSadržaj: recepcija, bar, spa centar, unutrašnji bazen, skijašnica, mini dečije igralište, zajednički delovi hotela imaju wi-fii internet.\nStandardne sobe i apartmani: SAT TV, mini bar, telefon, internet, kupatilo, fen, većina sa balkonom. Apartmani za 4 osobe: jedna spavaća soba sa dva standardna kreveta i dnevni boravak sa dvosedom na razvlačenje.\nIshrana: doručak (samoposluživanje – izbor više jela), mogućnost doplate za polupansion.


JESTE LI PRIMJETILI ČUDNU PUTANJU AVIONA IZNAD VAŠEG KRAJA? EVO O ČEMU SE RADI - Svjetlo Dunjaluka\n“Oralna vakcinacija lisica se u Bosni i Hercegovini, kao i u drugim zemljama Balkana, provodi od 2011. godine sa ciljem iskorjenjivanja bjesnila u populaciji lisica. Lisice su glavni prenosnici i rezervoari bjesnila u cijeloj Evropi, uključujući i zemlje Balkana.\nOralna vakcinacija se vrši na način da se avionima distribuiraju mamci sa vakcinom na cijelom području Bosne i Hercegovine, ne uključujući naseljena mjesta i vodene površine. Lisice se imuniziraju oralnim putem tako što konzumiraju mamac u kojem se nalazi kapsula sa vakcinom. U toku jedne kampanje na cijelom području Bosne i Hercegovine se distribuira oko 1.200.000 mamaca sa vakcinama protiv bjesnila namijenjenih lisicama”, saopćili su iz ove institucije.\n“Kampanje oralne vakcinacije lisica su dokazano najefikasnija metoda eradikacije bjesnila na određenom području, što je i urađeno u zemljama Zapadne Evrope, a isti rezultati su postignuti i u zemljama Zapadnog Balkana”, kažu oni.


Obeleženo 100 godina od osnivanja Prve srpsko-ruske gimnazije u Kikindi /foto/ - 24.12.2021, Sputnik Srbija\nObeleženo 100 godina od osnivanja Prve srpsko-ruske gimnazije u Kikindi /foto/\nOtkrivanjem spomen-ploče na zgradi Osnovne škole „Jovan Popović” u Kikindi svečano je obeleženo 100 godina postojanja Prve srpsko-ruske devojačke gimnazije. 24.12.2021, Sputnik Srbija\nSpomen-ploču su u četvrtak otkrili Aleksandar Konanihin, ataše za kulturu i prvi savetnik u Ambasadi Ruske Federacije u Srbiji i gradonačelnik Kikinde, Nikola Lukač.Gradonačelnik Kikinde je istakao da je ovo prilika da se podsetimo na bratske veze između Rusije i Srbije i ruske emigracije čiji je uticaj pre sto i više godina bio značajan.Svečanom događaju prisustvovao je i direktor Ruskog doma Jevgenij Baranov, a otkrivanju spomen-ploče prethodio je sastanak u Gradskoj kući sa predstavnicima lokalnih vlasti.Prilikom posete školi ,,Jovan Popović“, istraživač ruske emigracije u Srbiji Aleksej Arsenjev, govorio je o istoriji Prve srpsko-ruske devojačke gimnazije i životu ruske dijaspore u Kikindi. Prema njegovim rečima, nakon završetka Prvog svetskog rata i Oktobarske revolucije u Rusiji, u novoformiranu Kraljevinu SHS stigao je veliki broj ruskih izbeglica: u zgradi škole tada je bio smešten Crveni krst i Prihvatni centar za ruske emigrante. Od 1921. godine škola postaje gimnazija za učenice ruske nacionalnosti koje su živele u Kikindi.Maturiralo oko 200 devojakaZasluga za njeno osnivanje pripada Nataliji Kornelijevni Erdelji, bivšoj pitomici čuvenog Smoljnog instituta, kasnije glumici Aleksandrinskog teatra u Petrogradu. Zatekavši se u emigraciji, ona je već prvih dana osetila potrebu negovanja ruskog duha među devojkama, po uzoru na devojački institut koji je i sama završila sa medaljom. Novoosnovana škola dobila je naziv Prva rusko-srpska gimnazija sa internatom, mada je za sve vreme postojanja pohađalo samo šest do osam Srpkinja. Do zatvaranja gimnazije 1931. godine maturiralo je oko 200 devojaka.Poseta Kikindi završena je obilaskom Ruskog kutka, koji je nedavno otvoren u Kulturnom centru grada uz podršku Ruskog centra za nauku i kulturu u Beogradu.Inicijativu za postavljanje spomen-ploče pokrenulo je Društvo srpsko-ruskog prijateljstva Kikinda.\nrusija, srbija, rusija – društvo, srbija – društvo, lepe vesti, društvo\n© Foto : Sputnjiku ustupio Ruski dom Spomen-ploča na zgradi Osnovne škole „Jovan Popović” u Kikindi\n© Foto : Sputnjiku ustupio Ruski dom\nOtkrivanjem spomen-ploče na zgradi Osnovne škole „Jovan Popović” u Kikindi svečano je obeleženo 100 godina postojanja Prve srpsko-ruske devojačke gimnazije.\nSpomen-ploču su u četvrtak otkrili Aleksandar Konanihin, ataše za kulturu i prvi savetnik u Ambasadi Ruske Federacije u Srbiji i gradonačelnik Kikinde, Nikola Lukač.\n„Izražavam duboku zahvalnost u ime ruskog naroda jer niste zaboravili na Ruse koji su ovde pronašli svoju drugu otadžbinu“, poručio je Konanihin.\nGradonačelnik Kikinde je istakao da je ovo prilika da se podsetimo na bratske veze između Rusije i Srbije i ruske emigracije čiji je uticaj pre sto i više godina bio značajan.\nSvečanom događaju prisustvovao je i direktor Ruskog doma Jevgenij Baranov, a otkrivanju spomen-ploče prethodio je sastanak u Gradskoj kući sa predstavnicima lokalnih vlasti.\nPrilikom posete školi ,,Jovan Popović“, istraživač ruske emigracije u Srbiji Aleksej Arsenjev, govorio je o istoriji Prve srpsko-ruske devojačke gimnazije i životu ruske dijaspore u Kikindi. Prema njegovim rečima, nakon završetka Prvog svetskog rata i Oktobarske revolucije u Rusiji, u novoformiranu Kraljevinu SHS stigao je veliki broj ruskih izbeglica: u zgradi škole tada je bio smešten Crveni krst i Prihvatni centar za ruske emigrante.\nSpomen-ploča na zgradi Osnovne škole „Jovan Popović” u Kikindi\nOd 1921. godine škola postaje gimnazija za učenice ruske nacionalnosti koje su živele u Kikindi.\nMaturiralo oko 200 devojaka\nZasluga za njeno osnivanje pripada Nataliji Kornelijevni Erdelji, bivšoj pitomici čuvenog Smoljnog instituta, kasnije glumici Aleksandrinskog teatra u Petrogradu. Zatekavši se u emigraciji, ona je već prvih dana osetila potrebu negovanja ruskog duha među devojkama, po uzoru na devojački institut koji je i sama završila sa medaljom. Novoosnovana škola dobila je naziv Prva rusko-srpska gimnazija sa internatom, mada je za sve vreme postojanja pohađalo samo šest do osam Srpkinja.\nDo zatvaranja gimnazije 1931. godine maturiralo je oko 200 devojaka.\nPoseta Kikindi završena je obilaskom Ruskog kutka, koji je nedavno otvoren u Kulturnom centru grada uz podršku Ruskog centra za nauku i kulturu u Beogradu.\nInicijativu za postavljanje spomen-ploče pokrenulo je Društvo srpsko-ruskog prijateljstva Kikinda.


Avgust 09, 2020 21:23\nSrpska lista napominje da je sramotno koliko pojedini lokalni aktivni samozvani analitičari poseduju elementarno nepoznavanje pravila rada i donošenja odluka u kosovskoj skupštini.\nU saopštenju za javnost Srpska lista kaže:\nObrnuto je proporcionalno njihovom samopouzdanju da o nečemu što pojma nemaju pričaju kao naveći stručnjaci, kao i želji pojedinih medija da ih citiraju.\nTi aktivni kvazi-analitičari i predstavnici lokalnog civilnog sektora, u saradnji sa dobronamernim medijima, koji se (gle čuda!) finansiraju iz istih zemalja, koji po pravilu nisu aktivni i ćute na sve napade na Srbe, pokušavaju da napadima na Srpsku listu sebi obezbede bolje pozicije i dodatnu sigurnost iz stranih izvora.\nNije ni čudo što je pokrenuta kampanja napada na Srpsku listu i legitimne predstavnike Srba s KiM, jer je u pozadini želja da Srpska lista svojim prisustvom na sednici skupštine i glasovima protiv da kvorum za odlučivanje i donošenje zakona koji su protivni interesima srpskog naroda. Da podsetimo i te stručnjake i javnost da je sednica i prekinuta zbog nedostatka kvoruma i da je donošenje zakona neizvesno zbog toga.\nMi smo o tom zakonu o nekakvoj zaštiti vrednosti OVK svoje mišljenje više puta javno pokazali, neretko i centru Prištine na sednicama Vlade, i za razliku od tih aktivnih kvazi-analitičara, trpimo strašne pritiske i montirane postupke. Član Predsedništva Srpske liste Ivan Todosijević gonjen je zbog izrečene istine o Račku i zato što branimo isključivo interese srpskog naroda, a ne lične i interese stranih finansijera. Tada ti aktivni stručnjaci nisu tako aktivno stali u odbranu Ivana Todosijevića.\nNa kraju, koliko su ti analitičari pouzdan izvor informacija, pored ovog elementarnog neznanja, govori i podatak da su svojevremeno prognozirali poraz Srpske liste, i nadali se uspehu nejedinstva. Na sreću zaštite srpskih interesa, i tada je Srpska lista osvojila 99% glasova Srba s KiM, a njih (kojih je, dakle, celih 1%) razočarala, navodi se u saopštenju Srpske liste.\nMustafa se prvi put pred sudijom izjašnjava da li je kriv 10\nUhapšen bivši šef kosovske tajne službe 15\nHoti odbija da razgovara o ZSO, ne zna da li će biti sastanka u Briselu 13\nLeposavić: Kamenovana četiri vozila, jedno lice povređeno 18\n"Zlatna plaketa Univerziteta" ove godine Srpskoj akademiji nauka i umetnosti 14


Sajber hronika, 14.04.2011, 07:50 AM\nAmeričke vlasti su u sredu saopštile da su obustavile rad većeg dela mreže zaraženih računara koju su sajber kriminalci koristili za krađu miliona dolara.\nVeruje se da je bot mreža “Coreflood” funkcionisala desetak godina, zarazivši pri tom više od dva miliona kompjutera širom sveta, kaže se u zajedničkom saopštenju Ministarstva pravde i FBI.\nOptužba tereti 13 osumnjičenih za krivična dela prevare, bankarske prevare i nezakonito presretanje elektronskih komunikacija. Njihov identitet za sada nije poznat, a oni se u sudskim dokumentima pojavljuju pod pseudonimima Džon Do 1, Džon Do 2 i tako redom. U optužnici se takođe navodi da je reč o stranim državljanima, ali nema više pojedinosti o njihovoj nacionalnoj pripadnosti.\nU sklopu operacije je oduzeto 5 centara za komandu i kontrolu bot mreže i 29 internet domena, a akcija je ocenjena kao “najpotpunije i najsveobuhvatnije sprovedena akcija koju su američke vlasti ikad preduzele kako bi ugasile jednu međunarodnu bot mrežu.”\nCoreflood, koja je koristila ranjivost u računarima sa OS Microsoft Windows, korišćena je za krađu korisničkih imena, lozinki i drugih privatnih i finansijskih podataka.\nDo februara 2010. godine, bot mreža Coreflood je obuhvatala 2,33 milona zaraženih računara, uključujući i 1,85 miliona onih koji su se nalazili na teritoriji SAD.\n“Zaraženi računari u Coreflood bot mreži automatski su beležili aktivnosti na tastaturi i internet komunikaciju korisnika koji nisu ništa slutili, uključujući i njihove bankovne podatke za identifikaciju i lozinke,” kaže se u navodima optužbe. “Optuženi i njihovi pomagači su koristili ukradene podatke, uključujući bankovne akreditive i lozinke, za obavljanje novčanih transakcija sa bankovnih naloga žrtava.”\nU optužnici se kaže da razmere finansijske štete koje su pretrpele žrtve ne mogu biti procenjene ali se zna približan broj onih koji su pretrpeli novčane gubitke.\nNije reč samo o pojedincima, već se među oštećenima pojavljuju i firme, kao što je kompanija iz Mičigena koja je u ovim transakcijama izgubila 115201 dolara, a ona nije jedina kompanija na spisku oštećenih.\nStručnjaci procenjuju je bot mreža za deset godina svog postojanja ostvarila profit od preko 100 miliona dolara.


april | 2015 | EkoForum\nRaspravi su prisustvovali predstavnici Ministarstva poljoprivrede i zaštite životne sredine, Autonomne pokrajine, lokalnih samouprava, naučnih institucija, privrede, nevladinih organizacija i zainteresovana javnost. nastavak\nOvaj unos je objavljen pod Некатегоризовано 28. april 2015. od strane ekoforum.\nOdržan sastanak Radne grupe za Karpatsku konvenciju za održivu poljoprivredu i ruralni razvoj\nU periodu od 20. do 22. aprila 2015. godine, na Staroj planini, održan je treći sastanak Radne grupe za Karpatsku konvenciju za održivu poljoprivredu i ruralni razvoj. Sastanku su prisustvovali predstavnici 6 zemalja Karpatskog regiona – Srbija, Ukrajina, Poljska, Rumunija, Mađarska i Češka, predstavnici Privremenog Sekretarijata Karpatske konvencije, predstavnik Organizacije za poljoprivredu i hranu Ujedinjenih Nacija (FAO), predstavnik Evropske Asocijacije planinskih područja (EUROMONTANA), predstavnik JP „Nacionalni park Đerdapˮ i JP „Srbijašumeˮ, kao i predstavnik civilnog sektora na lokalnom nivou. nastavak\nOvaj unos je objavljen pod Некатегоризовано 24. april 2015. od strane ekoforum.\nOdržan sastanak minstra Bogosavljević Bošković sa Nj.E. Majklom Kirbijem\nMinistar poljoprivrede i zaštite životne sredine Snežana Bogosavljević Bošković održala je sastanak sa Nj.E. Ambasadorom SAD u Srbiji Majklom Kirbijem i predstavnicima američke kompanije CLOVER. Cilj sastanka bio je predstavljanje daljih planova investiranja u Srbiju i mogućnosti buduće saradnje.\nNa sastanku je bilo reči o aktuelnim pitanjma iz sektora poljoprivrede, vezanim za agrarnu politiku, kao i pitanjima vezanim za oblast stočarstva. nastavak\nOvaj unos je objavljen pod Некатегоризовано 21. april 2015. od strane ekoforum.\nDo kraja godine područje Slankamena zaštićeno dobro\n„Područje Slankamena gde živi veliki broj retkih vrsta ptica, postaće ove godine zaštićeno prirodno dobro prvog stepena“, najavila je danas državni sekretar ministarstva poljoprivrede i zaštite životne sredine Stana Božović u Slankamenu, gde je obeležen Dan zaštite prirode 11. april.\nOna je istakla da Srbija teži da poveća procenat zašticenih prirodnih područja sa sadašnjih 6,38 odsto na najmanje 10 odsto ukupne teritorije i podsetila da je iz budžeta u ovoj godini za zaštićena prirodna dobra izdvojeno 210 miliona dinara. nastavak\nOvaj unos je objavljen pod Некатегоризовано 17. april 2015. od strane ekoforum.\nGoran Vesić: Beograd može biti lep ako svi zajedno to želimo\n„Većina fasada pod zaštitom države biće pokrivena kamerama kako bismo identifikovali one koji ispisuju grafite i sprečili ponovne pokušaje oštećenja gradskih fasada”, rekao je gradski menadžer Goran Vesić, prisustvujući danas akciji uklanjanja grafita u centru grada. Akciji koju su radnici „Gradske čistoće” i „Beograd-puta” započeli u Ulici 1300 kaplara prisustvovali su i Borko Milosavljević, pomoćnik gradonačelnika za komunalne sisteme, Milutin Folić, glavni gradski urbanista, Ivan Tejić, direktor JKP „Beograd-put”, i Darko Glavaš, direktor „Beokom servisa”.\nIstakavši da je glavna poruka ove akcije da svi moramo zajedno voditi računa o izgledu mesta u kome živimo, Goran Vesić je podsetio da grad pripada svim svojim građanima. nastavak\nOvaj unos je objavljen pod Некатегоризовано 14. april 2015. od strane ekoforum.\nOvaj unos je objavljen pod Некатегоризовано 7. april 2015. od strane ekoforum.\nVesić: Za pet dana akcije očišćeno više od 3,5 hiljada tona raznog otpada\nGradski menadžer Goran Vesić i sekretarka za komunalne i stambene poslove Grada Beograda Nina Jandrić učestvovali su danas u prolećnoj akciji uređenja grada u Vareškoj ulici u opštini Rakovica. Akciji se priključio i predsednik opštine Rakovica Vladan Kocić.\nVesić je rekao da u akciji čišćenja osim radnika iz komunalnih prduzeća, pomažu i volonteri, kao i stanari susednih zgrada. nastavak\nOvaj unos je objavljen pod Некатегоризовано 6. april 2015. od strane ekoforum.\nOvaj unos je objavljen pod Некатегоризовано 3. april 2015. od strane ekoforum.\nZaštita životne sredine – pitanje svih pitanja\n„Srbiji predstoji još mnogo posla u zaštiti životne sredine, a jedna od ključnih stvari je implementacija velikog broja evropskih propisa iz te oblasti“ rekla je ministar poljoprivrede i zaštite životne sredine prof.dr Snežana Bogosavljević Bošković, juce, 01. aprila 2015. godine, na obeležavanju 25 godina od osnivanja Gradskog sekretarijata za zaštitu životne sredine u skupštini grada Beograda i naglasila da je oblast zaštite životne sredine „pitanje svih pitanja“ kome još nije dat dovoljan značaj. nastavak\nOvaj unos je objavljen pod Некатегоризовано 2. april 2015. od strane ekoforum.


Piše: S. L. , S. V.\nDOM ZDRAVLJA NAPAD\nDosadašnja praksa pokazuje veliku razliku između javnog i privatnog sektora, ali i među privatnicima. Praktično, svi koji rade kod države, njih oko 600.000, mogli su i mogu da računaju na 100 odsto plaćeno bolovanje.\nU privatnom sektoru, međutim, praksa svih prethodnih meseci, ali i u momentima kada su korona brojke bile u "piku", razlikovala se i od javnog sektora, ali i od firme do firme. Veliki broj poslodavaca smanjivali su platu tokom bolovanja zbog korone za 35 odsto. Bilo je i onih koji zaradu nisu smanjivali i koji su to pravilo primenjivali na sve zaposlene, a bilo je i poslodavaca koji su o tome odlučivali posebno za svakog radnika.\nU Ministarstvu rada i socijalne politike, kažu da je bolovanje regulisano Zakonom o zdravstvenoj zaštiti, a kada je u pitanju korona, dodaje se i Zakon o o zaštiti stanovništva od zaraznih bolesti.\nPreporuka Vlade istovremeno glasi da se zaposlenima koji su na bolovanju zbog virusa korona isplaćuje cela plata. I to sve u prevodu znači da je odluka o visini plate je na poslodavcu, a preporuka države je da se zaposlenima na bolovanju isplaćuje 100 odsto zarade.\nVlada je preporučila poslodavcima i da promene svoja akta, a kako bi zaposlenima koji privremeno odsustvuju sa rada zbog kovida, mera izolacije ili samoizolacije, bila isplaćivana cela zarada.\n-Zaključak Vlade kojim je regulisana ova preporuka je formalno i dalje na snazi, ali to je samo preporuka i ne predstavlja i obavezu za poslodavca. Poslodavci koji žele da zaposlenima nadoknađuju 100 odsto naknadu zarade za bolovanje u slučaju da im je dijagnostikovan COVID-19 potrebno je da to propišu opštim aktom kod poslodavca (pravilnikom o radu ili kolektivnim ugovorom kod poslodavca) ili ugovorom o radu - objasnila je za "Blic Biznis" advokat Ksenija Ivetić Marlović, stručnjak za radno pravo.\nU protivnom, kaže naša sagovornica, "za bolovanje zbog kovida, plaća se najmanje 65 odsto prosečne zarade u prethodnih 12 meseci, a pre meseca u kojem je nastupila privremena sprečenost za rad, s tim da ne može biti niža od minimalne zarade utvrđene u skladu sa Zakonom o radu".\nPre nekoliko meseci, podsetimo bilo je reči i o mogućnosti da nevakcinisani, koji su se zarazili korona virusom, ne treba da računaju na plaćeno bolovanje.\nPrema saznanjima “Blic Biznisa” iz Nemanjine 11, predstavnici nekoliko nadležnih ministarstava i institucija imali su do sada više konsultativnih sastanaka oko primene ove ideje. Zaključeno je da pravni osnov za njenu realizaciju postoji u Zakonu o zaštiti stanovništva od zaraznih bolesti i da nije potrebno za sada da se donosi neki novi dokument, odnosno uredba, jer je Vlada aprila prošle godine usvojila samo preporuke po kojima zaposlenima na bolovanju, koje je uzrokovano kovidom 19, se isplaćuje 100 odsto zarade.\n- Drugim rečima to nije bio obavezujući akt i najčešće se dosledno primenjivao u javnim preduzećima i državnoj upravi. I neki privatni poslodavci su ove preporuke poštovali ali u nekim delatnostioma, koje su imale velike štete od pandemije, to nije bilo isplativo za bolovanja do mesec dana, koja su išla na njihov teret kaže naš sagovornik.\nZakonom o radu je plata za vreme bolovanja za prvih 30 dana odsustva u iznosu od najmanje 65 odsto prosečne zarade zaposlenog u prethodnih 12 meseci. Istovremeno postoji mogućnost da se plata bude i veća, ali to se reguliše kolektivnim ugovorom ili pravilnikom o radu i ugovorom o radu u samoj kompaniji.\nBolovanje Vakcinacija Posao


I Japanci traže naše maline - Ozonpress :: internet portal\nTag: Aleksandar Leposavić, Malina\nPo obimu proizvodnje i privrednom značaju u grupi jagodastog voća u našoj zemlji malina je na prvom mestu. Istovremeno, u svetskoj produkciji ove vrste voća, u zavisnosti od godine, Srbija zauzima od drugog do četvrtog mesta, kaže naučnik čačanskog Instituta za voćarstvo, Aleksandar Leposavić.\n– Na svetsko tržište se plasira preko 95 odsto od ukupne godišnje proizvodnje, pretežno u smrznutom stanju, pri čemu se ostvaruje neto devizni efekat veći od 90 odsto. Relativno male količine se izvoze u svežem stanju i u obliku drugih prerađevina, precizirao je Leposavić.\nOva činjenica, kao i višegodišnji uzlazni trend rasta tražnje za malinom, ali i drugim vrstama jagodastog voća ide na ruku izvoznicima iz Srbije, ocenio je Leposavić.\nPored tradicionalnih kupaca, javljaju se i novi kao što su Rusija i Japan, u kojima tražnja raste iz godine u godinu. Slična je situacija i u Kini, u kojoj zbog porasta životnog standarda jagodasto voće ima epitet „super voća“.\n– To su velika osetljivost na uticaje nepovoljnih klimatskih činilaca kao i nepoštovanje tehnološke disciplinu u procesu proizvodnje, osetljivost svežih plodova na neadekvatan transport, skladištenje i čuvanje, nedostatak novca u vreme otkupa i neblagovremena isplata proizvođačima, neracionalno organizovanje otkupa i prodaje na svetskom tržištu, ukazao je Leposavić.\nOn navodi da postoje i višegodišnje teškoće naših proizvođača poput neplanskog, a u poslednje vreme i „stihijskog“ povećanja proizvodnih površina, čak i u uslovima nepostojanja minimuma za kvalitetnu i rentabilnu proizvodnju maline, nedostatak kvalitetnog sadnog materijala proizvedenog u Srbiji ili iz uvoza.\nŠta poskupljuje, a šta pojeftinjuje u 2015.


Land Rover neće nuditi Range Rover sa sedam sjedišta - Klix.ba\nBez promjena Land Rover neće nuditi Range Rover sa sedam sjedišta\n8.8.2017. u 16:57\nIako je bilo špekulacija da bi Range Rover uskoro mogao biti ponuđen u kombinaciji sa sedam sjedišta, Land Rover će takvu opciju i dalje nuditi samo uz model Discovery.\nPrvi čovjek dizajnerskog odjela Land Rovera Gerry McGovern izjavio je da u britanskoj automobilskoj kompaniji, definitivno, nemaju namjeru ponuditi Range Rover u kombinaciji sa sedam sjedišta, jer takvu kombinaciju kupci mogu dobiti uz novi Discovery koji je neznatno luksuzniji model od Range Rovera.\nIstovremeno, u kompaniji koja je odnedavno u vlasništvu indijske kompanije Tata Motors najavljuju proširenje ponude Range Rovera koje bi trebalo sadržavati još luksuzniju verziju kojom bi se, nivoom opreme i kvalitetom materijala, nadmašila trenutno najskuplja verzija s povećanim međuosovinskim rastojanjem koja se krije iza naziva SVAutobiography i nudi za 188.000 eura.\nVjerovatno najzanimljiviji dio McGovernove izjave odnosi se na mogućnost ponovnog uvođenja Range Rovera s trovratnom karoserijom, po uzoru na karoseriju prve generacije Range Rovera koji se proizvodio od 1970. do 1981. godine, a sve u cilju zadovoljavanja širokog spektra kupaca, što je najbolje pokazano početkom proizvodnje cabrio modela Evoque.


Početak izrade Strategije za mlade Grada Niša\n13.09.2021 | Info\nKancelarija za mlade Grada Niša u saradnji sa RRA Jug, Unicefom u Srbiji, Savetom za mlade Skupštine Grada i opštinskim kancelarijama za mlade, organizuje pripremni sastanak na temu početka izrade Strategije za mlade Grada Niša za period 2021. – 2026. godine i akcionog plana za njeno sprovođenje.\n“Želimo da na otvorenom prostoru, zainteresovanim licima predstavimo sve ono što nas očekuje u budućnosti, posebno želimo da mladima koji nisu upoznati sa Strategijom, ukažemo na važnost iste“ – kaže Jovan Milić, ispred Kancelarije za mlade i dodaje “U samom centru grada, tačno u podne govorimo o mladima, želimo da budemo transparentni u svom radu i tokom svih ovih meseci se trudimo da javnosti prikazujemo sve ono što se dešava u Kancelariji. Međutim, kada govorimo o Strategiji za mlade, govorimo o najvažnijem strateškom dokumentu za mlade i potrebna nam je podrška svih mladih ljudi u našoj lokalnoj zajednici.“\nIz Kancelarije za mlade podsećaju da su odbornici Skupštine Grada na poslednjoj sednici izglasali odluku o početku izrade Strategije za mlade. Pripremni sastanak povodom početka izrade Strategije za mlade, planiran je za četvrtak, 16. septembar u 12.00 časova na platou ispred Oficirskog doma u Nišu.\nOrganizatori očekuju da se prisutnima obrate Nataša Andrejević ispred RRA Jug, Jovan Milić, ispred Kancelarije za mlade Grada Niša, a svoju prezentaciju o načinu istraživanja za potrebe Strategije za mlade imaće Marko Mitrović, U-Report Strategic Data Analyst iz Unicefa, Srbija.\n“Po prvi put u istoriji gradske uprave, ankete za određeni strateški dokument biće potpuno digitalizovane, pre svega zahvaljujući Unicefu u Srbiji. Mladi ljudi će u narednom periodu popunjavati brojne ankete, čiji je cilj da se vide potrebe i problemi mladih ljudi. Ankete se popunjavaju putem Vibera i ono što je jako važno, jeste to da se statistički podaci automatski obrađuju, te neće biti mogućnosti za pristrasnost” – poručili su iz Kancelarije za mlade Grada Niša.\nIz Kancelarije za mlade podsećaju da Strategija za mlade predstavlja osnovni dokument javne politike, kojim se na celovit način utvrđuje strateški pravac delovanja i javne politike u oblasti planiranja i sprovođenja omladinske politike. Kroz Strategiju se definišu prioritetne oblasti za mlade i aktivnosti koje odgovaraju na specifične potrebe mladih Grada Niša. Usvaja se po pravilu za period od 5 do 7 godina.\n“Na osnovu analize trenutnog stanja, aktuelnih politika, aktera i ostalog, potrebno je da postavimo određeno ciljeve, koji bi bili smernice ne samo Gradskim organima, već i svim akterima omladinske politike u našoj lokalnoj zajednici. Zato je važno da se mladi i svi zainteresovani u što većem broju priključe procesu“ – poručuju iz Kancelarije za mlade.


Beta\t 15. avgusta 2016. 13:00\nNova Vlada Srbije usvojila je danas Pismo o namerama kojim se prihvataju revidirani ciljevi i mere ekonomske politike za period 2016-2017. godine, dogovoreni s Medjunarodnim monetarnim fondom (MMF) u okviru četvrte i pete revizije aranžmana iz predostrožnosti, kao i o Memorandumu o ekomomskoj i finansijskoj politici.\n“Srbija se ovim dokumentom obavezala da ostaje posvećena sprovodjenju mera predvidjenih aranžmanom s MMF-om. U njemu je opisan dosadašnji napredak i dat pregled ekonomskih mera koje predstoje”, saopšteno je posle sednice vlade.\nIstaknuto je da je Srbija uspešno realizovala i premašila dosadašnje ciljeve u vezi s fiskalnim deficitom i primarnim tekućim rashodima, ostvarila znatan napredak u reševanju pitanja strateških važnih državnih preduzeća i smanjila fiskalne neravnoteže.\nU Pismu o namerama je, pored dobrih rezultata, istaknuta namera nove Vlade Srbije da ostane posvećena politikama o okviru programa sa MMF-om, navodi se u saopštenju.\nNajavljeno je da će Izvršni bord direktora MMF-a 30. avgusta doneti zaključak četvrte i pete revizije koja je završena tokom poslednje posete misije MMF-a Beogradu.\nMMF je sa Srbijom februara 2015. godine sklopio trogodišnji aranžman iz predostrožnosti u vrednosti 1,2 milijarde evra. Srbija se obavezala da će smanjiti fiskalni deficit, reformisati javni sektor i restrukturirati javna preduzeća.


Mali i zaposleni u GSP demantuju Đilasa - Studio B\nMali i zaposleni u GSP demantuju Đilasa Tanjug\nPolitikaPolitika Pocetna 09. 02. 2018. 12:44:06\nGradonačelnik Beograda Siniša Mali i zaposleni u GSP-u negirali su navode kandidata za gradonačelnika Beograda Dragana Đilasa da je situacija u GSP-u teška i da će to preduzeće biti ugašeno ako se nešto ne promeni, a građanima su poručili da je to samo još jedna laž čelnika prethodne vlasti.\nU prilog tome, gradonačelnik kaže da je Đilas lagao o visini zarada zaposlenih u GSP-u, ali ukazuje da je, naprotiv, to gradsko preduzeće za vreme Đilasove vlasti dovedeno praktično na rub propasti.\nU prilog tome, gradonačelnik kaže da je Ðilas lagao o visini zarada zaposlenih u GSP-u, ali ukazuje da je, naprotiv, to gradsko preduzeće za vreme Ðilasove vlasti dovedeno praktično na rub propasti.\n„Prema listiću koji imam i na osnovu razgovora sa radnicima, u vreme Ðilasove vlasti 2011, plata vozača u GSP u junu mesecu iznosila je tačno 53. 995 manje od 850 evra, koliko je on tvrdio da primaju“, rekao je Mali.\nGrdonačelnik ističe da je GSP u vreme Ðilasa doveden do ruba propasti.\nSa Ðilasovim bus-plus sistemom, pare su otišle u privatne ruke, na štetu GSP, nabavka „Solarisovih“ autobusa iz poljske fabrike, takođe je bila na štetu GSP i nabavku skupih tramvaja, takođe na štetu GSP, rekao je Mali.\n„To je osoba (Ðilas) koja je toliko brinula o radnicima da je većina imala ugovore na privremeno povremene poslove, a mi smo za 823 radnika obezbedili ugovore za stalno zapošljavanje prošle godine To je briga o radnicima i razlika Ðilasove vlasti i onoga što smo za radnike uradili mi“, rekao je Mali.\nZamenik šefa Službe dispečera, Siniša Mladenović potvrdio je da plate zaposlenih u GSP sada nisu manje.\n„Imamo novi kolektivni ugovor, bolje uslove rada i bolji odnos prema radnicima. Sve ostalo je apsolutna laž“, rekao je Mladenović.\nMilan Stojanović, vozač, kaže da je najveći problem u GSP-u to što je iz preduzeća izmeštena naplata karata i posao poveren nekoj privatnoj firmi.\nElektromehaničar Steva Dženopoljac ističe da sada dobijaju redovno nove delove, da imaju nov alat i sve to, kaže, stiže na vreme.\nI vozač Miljan Radović to potvrđuje, a posebno ističe da zaposleni u GSP-u sada, u odnosu na period prethodne vlasti, imaju bolju zaštitu sindikata, da su uslovi rada bolji, sa tendencijom da, kako kaže, budu još bolji.\n„Imamo novi kolektivni ugovor i poslodavac nas poštuje“, naveo je Radović.


Uvode avionske karte za stajanje | Ekonomist\nPeking — Prva kineska loukost aviokompanija Spring erlajnz ponovo planira da traži dozvolu nadležnih organa za uvođenje jeftinijih mjesta za stajanje putnika u avionima.\nTakvu ideju je prvi put imao predsjednik upravnog odbora kompanije Van Čenhua još 2008. godine kada je zbog proslave kineske Nove godine došlo do nestašice avio i željezničkih karata, rekao je portparol kompanije Kineskom nacionalnom radiju.\n“Neophodno je da se ispune mnogi uslovi, da se postigne dogovor sa proizvođačima aviona, dobije dozvola vlasti i ubijede klijenti u ispravnost takvog postupka”, objasnio je portparol Spring erlajnza.\nAko prijedlog bude prihvaćen, kompanije je spremna da pruži takve usluge, dodao je. Slične inicijative već su ranije imale irska aviokompanija Rajaner (Ryanair) i drugi prevoznici. Međutim, realizaciju ideje spriječili su propisi o bezbjednosti letova.\nRanije je Spring erlajnz imao promotivne avionske karte po ultraniskim cijenama od oko devet juana (1,40 dolara).


Zbog remonta u Fabrikama sumporne kiseline\nGasovi kidaju pluca\nBOR - Zbog manjeg zahvata u Fabrikama sumporne kiseline u RTB-u, koji ce potrajati do 5. septembra, sav sumpor nastao topljenjem bakarnog koncentrata odlazi direktno u atmosferu. Poslednjih dana zbog zastoja u radu ovog pogona ekološka situacija u gradu je krajnje alarmantna jer Fabrike sumporne kiseline imaju ulogu filtera koji hvataju otrovni gas i kasnije ga preraduju u sumpornu...\nDOS juce predstavio Nacrt ustavne povelje buduce zajednice\nVlade cekaju Koštunicu\nCetiri od pet potpisnika Beogradskog sporazuma podržalo ovu verziju dokumenta. Ocekuje se izjašnjavanje republickih skupština\nBEOGRAD - Predstavnici DOS-a juce su predstavili verziju ustavne povelje buduce zajednice Srbije i Crne Gore, koju su usaglasile Vlade Srbije i Crne Gore i usvojilo Predsedništvo...\nMagacini u susednoj zemlji sve prazniji\nSrbi po hranu idu u Bugarsku\nSOFIJA (Srna) - Sofijski dnevnik "Standard" piše da gradani Srbije masovno kupuju hranu u Bugarskoj, posebno u severozapadnom delu zemlje, u oblasti...\nAleksandar Bercek najavio zbogom glumi\nBerceku u cast\nNa Niškom festivalu su predstavljeni dokumentarac i monografija "Aleksandar Bercek ili gluma kao egzorcizam ili autoegzorcizam" autora Ranka Munitica. Aleksandar Bercek je prošlogodišnji laureat nagrade Pavle Vuisic, koji po tradiciji naredne godine dobija monografiju i film. Berceku je svecano urucena knjiga, a laureat je izjavio da mu je žao što Munitic u film nije uvrstio najavu da se...\nUhapšen Ž: Trajkovic, komandant specijalne antiteroristicke jedinice MUP-a Srbije\nKomandant SAJ-a usmrtio iz nehata\nKIKINDA - Pukovnik Živko Trajkovic, komandant specijalne antiteroristicke jedinice MUP-a Srbije, uhapšen je zbog sumnje da je u subotu, oko 19 sati, u Mokrinu, u Ulici Jovana Jovanovica Zmaja kod broja 38, iz nehata ubio zastavnika Nenada Antanaskovica. Kako se navodi u saopštenju MUP-a, Trajkovic je sa Antanaskovicem, Jovanom Reljinom, Jeftimov Acevim i vozacem Zoranom Basrakom...\nSve cešce na sahranama cuju se "Tiho noci", "Zvižduk u osam", pa i narodnjaci "Na put se spremam, put mi je dalek"\nPorodice preminulih na Zapadu u sve vecem broju, poslednjih godina, žele da sahranama daju individualni pecat birajuci pesme koje su njihovi dragi voleli za života. Tako se na poslednjim ispracajima može cuti rok, pop, a od nedavno i tehno - zvuci za razliku od lagane, klasicne pogrebne muzike kakva se obicno svirala prethodnih godina. Medu najpopularnijim pevacima za ovu priliku nalaze se, kažu, Selin...


Predsednik Republike Slovenije Borut Pahor i predsednik Savezne Republike Nemačke Frank-Valter Steinmeier sastali su se danas na radnom sastanku u Berlinu.\nDvojica predsednika ocenila su sastanak kao neophodan, koristan i veoma iskren. U dugom, temeljitom i prijateljskom razgovoru fokusirali su se na budućnost Evropske unije i obezbeđenje njenog jedinstva. Razmenili su mišljenja o nekim aktuelnim pitanjima u međunarodnoj zajednici. U svetlu potrebe za bliskim savezom, govorili su o odnosima Evropske unije sa Sjedinjenim Državama i odnosima sa Rusijom, Belorusijom, Turskom i zapadnim Balkanom.\nSagovornici su se složili o potrebi intenziviranja rasprave o budućnosti Evropske unije u kojoj se treba pozabaviti zajedničkim evropskim vrednostima i vizijom koja će EU još više ujediniti u jaku zajednicu. Slovenija i Nemačka posvećene su evropskoj ideji, a predsednici će nastaviti raditi na zajedničkoj evropskoj budućnosti. Evropska unija je više od obične riznice, rekli su sagovornici.\n“Slovenija ima nekoliko identiteta, ona je centralnoevropska, mediteranska i balkanska zemlja i posvećena je bližoj saradnji u tom okviru. Moguće su nove inicijative za bližu saradnju, ali one ne smeju biti u suprotnosti sa težnjom ka bližoj, ujedinjenijoj i efikasnijoj Evropskoj uniji i našem aktivnom mestu u njenoj srži, pored Nemačke i Francuske,” navodi se u saopštenju Pahorovog kabineta.\nU izjavi za štampu, dva predsednika su naglasila da će nastaviti da održavaju redovan dijalog i jačaju saradnju između dveju zemalja na bilateralnom nivou, kao i saradnju unutar Evropske unije. Predsednik Pahor naglasio je da su on i predsednik Steinmeier razgovarali o jedinstvu Evropske unije u kontekstu uloge nemačko-francuske saradnje, koja je ugrađena u temelje Evropske unije i od presudnog je značaja i za zajedničku budućnost. Prema Pahorovim rečima, Slovenija želi da ostane deo osnovnih zemalja Evropske unije.


Tomislav Nikolić, nekadašnji predsednik Srbije, trenutno se nalazi u Kini, a navijači u našoj zemlji se nadaju da neće gledati košarkaše koji vode borba na Mundobasketu zbog toga što je uvreženo mišljenje da je baksuz.\nPredsednik Nacionalnog saveta za koordinaciju saradnje sa Rusijom i Kinom Tomislav Nikolić boraviće u radnoj poseti Kini u gradu Sjamenu, gde će na poziv organizatora učestvovati na Kineskom međunarodnom sajmu za investicije i trgovinu "2019 CIFIT".\nTokom posete Kini, predsednik Nacionalnog saveta gospodin Tomislav Nikolić sastaće se i sa zvaničnicima provincije Fudjien, grada Sjamena.\nNikolić će se sastati i sa predstavnicima kineskih kompanija China New City Commercial Development Co. Ltd, Zhong'an Group, Central company delegation led by China Ašociation for International Economic Cooperation, Zijin Mining Group.\nMnogi ga nazivaju Tomom Baksuzom, pa su ga označili kao "krivca" za poraz Đokovića u finalu Vimbldona i na startu Olimpijskih igara u Rio de Žanieru 2016. godine.\nDešavalo se da "zbog njega" kiksnu Ana Ivanović, fudbaleri, pa čak i vaterpolisti!\nU Dejvis kupu je bodrio tenisere kada su poraženi od Slovačke, prosto deluje da taj niz ide u nedogled...\nOd strelaca su u kvalifikacijama zaustavljani Ivana Maksimović, Andrea Arsović, Zorana Arunović, Milutin Stefanović i Milenko Sebić, a samo je Bobana Veličković bila u finalu, ali nije osvojila medalju.\nAleksandar Karakašević je prvog dana završio takmičenje u stonom tenisu, kao i Ana Ivanović i Aleksandra Krunić u singlu, dok se Jelena Janković povukla, a poražen je i naš ženski dubl.\nOd plivača su u kvalifikacijama ispadali Anja Crevar, Katarina Simonović, Čaba Silađi, a samo je Stjepanović uspeo da uđe u polufinale 200 metara slobodno, međutim, nije došao do finala.\nNa kraju, kulminacija je bila ispadanje Novaka Đokovića u 1. kolu od Huana Martina Del Potra, posle čega su društvene mreže bukvalno eksplodirale. Tada su tviteraši što u šali, što u zbilji tvrdili da "predsednik donosi nesreću i tražili da napusti Rio".\nAli, ipak nije bilo sve tako crno, jedna od svetlih situacija bilo je finale EP u vaterpolu u Beogradu kad su srpski delfini pred Nikolićem na tribinama savladali Crnu Goru i uzeli evropsko zlato.\nBrazil je Mundobasket otvorio pobedom i to u prilično interesantnomo duelu sa Novim Zelandom koji je na kraju poražen sa 102:94 (21:20, 29:30, 28:12, 24:32).


Prve tužbe protiv NATO zbog osiromašenog uranijuma - Izazov\nRadio-televizija Srbije\t 12. januara 2021. 15:20\nTužbe će biti podnete parničnom odeljenju viših sudova u Beogradu, Vranju, Nišu, Kragujevcu i Novom Sadu, precizirao je advokat Srđan Aleksić.\nU pripremi tužbi i postupak pred sudom uključen je i italijanski advokat Angelo Fiore Tartalja, koji je prema rečima Aleskića, u istim predmetima u Italiji i uspeo da dobije 181 pravnosnažnu presudu u korist svojih klijenata, italijanskih vojnika koji su bili raspoređeni u mirovnoj misiji na KiM.\nTartalja koji je krajem prošle godine postao član Advokatske komore u Nišu, pred italijanskim sudovima uspeo je da dokaže uzročno-posledičnu vezu između osiromašenog uranijuma i oboljenja vojnika od kancera, na osnovu čega im je isplaćena odšteta.\nNiški advokat je ukazao da će pred sudovima u Srbiji, uz pomoć italijanske sudske prakse pokazati postojanje uzročno posledične veze između trovanja osiromašenim uranijumom i oboljenjavanja od raka srpskih vojnika i policajaca.\nKancelarija "Aleksić" će tražiti da se njeni klijenti oslobode plaćanja sudskih taksi u tim postupcima, jer su oboleli od najteže bolesti.\nOdštetu bi trebalo da isplati NATO\nTužena strana biće Severnoatlanski pakt, budući da je to međunarodna organizacija, koju su osnovale konkretne države članice, a koja ima svoje organe i postupak odlučivanja.


Fudbal: Jelen Superliga, 14. kolo - Dan u Beogradu\nNaslovna » Izlasci » Sport » Fudbal: Jelen Superliga, 14. kolo\nAh Neša 3. decembar 2011. Sport Postavite komentar\nU subotu i nedelju, 3. i 4. decembra, biće odigrane utakmice 14. kola fudbalske Jelen Superlige Srbije.\nU subotu od 13.00 na Omladinskom stadionu igraće OFK Beograd i Novi Pazar, dok se od 15.00 na Topčiderskom brdu sastaju Partizan i Radnički 1923. Utakmicu sa Partizanovog stadiona direktno će da prenosi TV Arena sport 1. Ostali subotnji mečevi: Jagodina – Metalac (13.00), Vojvodina – Borac (16.00), Spartak – BSK (13.00) i Javor – Smederevo (13.00). U nedelju na Banjici igraju Rad i Crvena zvezda (13.00), kao i Hajduk – Sloboda (13.00).\nPosle 13. odigranih kola, vodi Partizan sa 36 bodova, Zvezda je druga i ima sedam bodova manje, dok treći Radnički ima čak jedanaest bodova manje. Tri poslednja tima na dnu tabele su Novi Pazar (10), Borac (8) i Metalac (4). (danubeogradu.rs)\nTagovicrvena zvezda fudbal ofk beograd partizan rad sport\nPrethodni Litografije Nebojše Lazića\nSledeći „Rasutost“ Snežane Ristić


Volmart otpustio radnicu sa Daunovim sindromom - Aktuelnosti US\nNajveći trgovinski lanac na svetu, američki Volmart (WalMart) moraće da plati milionsku kaznu jer je otpustio zaposlenu sa Daunovim sindromom, koja je radila u kompaniji punih 16 godina.\nFederalna porota je presudila da je Volmart prekršio Zakon o Amerikancima sa invaliditetom, optustivši radnicu Marlo Spaeth, koji boluje od Daunovog sindroma, a zbog pitanja u vezi sa njegovim radnim rasporedom.\nSamo četiri dana bilo je dovoljno sudu da dodeli Marlo 125 miliona USD odštete, koju će trgovinski lanac morati da joj isplati.\nPredstavnik Volmarta je izjavio da se očekivalo smanjenje presude na 300.000 USD, što je maksimalni iznos prema federalnim zakonima.\nAmerička komisija za jednakost u zapošljavanju, a koja je zastupala Marlo Spaeth, predstavila je dokaze koji upućuju da je Volmart diskriminisao invaliditet oštećene.\nUsudili se da oponašaju popularne “kroksice”?\nWalmart: Mafini povučeni iz prodaje zbog kontaminacije opasnom bakterijom\nBajden najavljuje žalbu na “razočaravajuću” presudu o mladim imigrantima\nPrema tvrdnjama komisije, promenjeni radni raspored prouzrokovao je “značajne poteškoće” za Marlo, te da je Volmart odbio njen zahtev da je vrate na prethodni, prilagodljiviji raspored. Umesto toga, otpuštena je.\nPorota je u ovom slučaju prepoznala da je gospođa Spaeth ostala bez posla usled nepotrebne, i nezakonite, nefleksibilnosti poslodavca, objasnio je regionalni pravobranilac Gregory Gochanour.\nIz Volmarta su poručili da njihova poslovna politika “apsolutno ne toleriše bilo kakav vid diskriminacije, te da, “iako je raspored gospođe Spaeth promenjen, ostao je u vremenskim okvirima za koje je tvrdila da je na raspolaganju”.\nNakon otkaza, Marlo Spaeth je tražila da bude ponovo zaposlena, ali je njen zahtev odbijen.\nProšle godine, Volmart je platio 20 miliona USD na ime poravnanja u parnici prema kojoj je “test psiho-fizičkih sposobnosti nesrazmerno isključio ženske kandidate koji su konkurisali za mesto u magacinu.\nIZVOR: BIZLIFE I FOTO: WALMART.COM\nTags: diskriminacijafederalna porotamilionska kaznaparnicaPresudasa daunovim sindromomVolmartwalmartzaposlena\nMajmunske boginje stigle u Ameriku\nMurinjo u pomoć pozvao i dronove


LALATOVIĆ OZDRAVIO: Nahvalio Stanojevića pred okršaj na Karađorđu | Najnovije vesti - Srbija danas\n20.04.2021. • 12:42 Srbija Danas\nLALATOVIĆ OZDRAVIO: Nahvalio Stanojevića pred okršaj na Karađorđu\nVojvodina i Partizan u borbi za plasman u finale Kupa.\nTrener Vojvodine Nenad Lalatović očekuje još jedan težak duel sa Partizanom, ali se nada novom finalu u Кupu Srbije. „Stara dama“ će u sredu ugostiti Partizan u reprizi prošlogodišnjeg finala, u kom je Vojvodina slavila posle penala.\n– Partizan ima jako dobre igrače, odlično pokrivaju prostor, igraju duboko, imaju svoje šablone i akcije. Partizan igra u odličnoj formi od dolaska Aleksandra Stanojevića, na dvadesetak utakmica imaju samo jedan poraz u derbiju u kom su odigrali jako dobro prvo poluvreme. Partizan će sigurno pokušati da spasi sezonu ulaskom u finale i zbog toga je veći pritisak na njihovoj strani. Mi smo ih pobedili prošle godine u finalu i da ostanu i drugu godinu bez trofeja, to bi za Partizan bio veliki hendikep. Oni su nas pobedili u prvenstvu 2:0 i to treba da bude naš motiv da damo 120% svojih mogućnosti i da im pariramo kako znamo i umemo, pogotovo na našem „Кarađorđu“ – rekao je Lalatović i dodao da su inostrani igrači još jedan od aduta u ovom duelu.\n– Prednost Partizana, baš kao i Crvene zvezde u odnosu na ostale timove su kvalitetni stranci. Oni donose dodatni kvalitet, brzi su, imaju dobru završnicu, kada pogledate kakvi inostrani igrači igraju za Partizan i za Crvenu zvezdu, jasno je zbog čega su ispred ostalih. Partizan ima i odlične domaće igrače i samim tim odličan spoj sa strancima. Verujem da će biti dobra utakmica, da će proteći u fer i korektnom odnosu. Sudiće Srđan Jovanović, koji je odličan sudija, i nadam se da će imati kriterijum 50-50, baš kao i do sada – kaže Lalatović.\n– Nedostajaće nam atmosfera iz Niša, iako ona nije bila baš naklonjena Vojvodini. Ja bih voleo da su navijači na tribinama, jer bi došao i veliki broj pristalica Partizana i to bi za nas bio motiv više. Ipak, neće mojoj ekipi manjkati motiva, mi želimo novo finale sa našom Vojvodinom. Mi smo ušli u mirniji deo sezone, obezbedili smo odavno Evropu i možemo da se fokusiramo na ovaj meč i da damo sve od sebe da uđemo u finale – ističe Lalatović.\n– Drinčić se vratio treninzima u ponedeljak i biće spreman za utakmicu, dok je Đurić još uvek rovit, ali verujem da ćemo biti u najjačem sastavu. U Кupu Srbije ne važi pravilo bonus igrača i to otvara mogućnost i meni i mom kolegi Stanojeviću da izvedemo najjače sastave. Budite sigurni da ćemo izvesti najjači sastav u koji verujem da može da pobedi, baš kao što će uraditi i Stanojević – ističe Lalatović.\nNakon tri vezana gostovanja u Кupu Srbije, Vojvodina konačno ima priliku da igra na svom stadionu. Na pitanje da li bi sumnjao u regularnost takmičenja da je „stara dama“ bila gost i u polufinalu, Lalatović je odgovorio odrično.\n– Ne sumnjam u regularnost takmičenja. Mislim da je naša liga kvalitetna i ne bih se složio sa pričama o nameštanju niti želim da pljujemo po našim klubovima i našim igračima. I ja sam igrao fudbal i znam da može igrač da se oklizne i da može da pogreši i meni se jednom desilo da postignem autogol, naravno da to nisam uradio namerno. Ne treba da pljujemo po našoj ligi i klubovima, već da štitimo naš fudbal, da bi naši igrači mogli da odu u inostranstvo i da klubovi zarade novac. Naši klubovi žive od transfera, a kako da prodamo naše igrače ako pljujemo po našim klubovima i utakmicama? Pogledajte jedan Dinamo Zagreb, koji prodaje igrače za neverovatno velike cifre i mi moramo da počnemo da ih prodajemo po istom principu. Dinamo Zagreb nema kvalitetnije igrače od Crvene zvezde, Partizana, Vojvodine, Čukaričkog i zato ne smemo da sami spuštamo cene našim igračima. Žreb je kocka i mogao je da prevagne i da Partizan bude domaćin, ali mi je jako drago što ipak igramo na našem „Кarađorđu“ – naglasio je Lalatović.\nNenad Lalatović FK Vojvodina FK Partizan Kup Srbije


Foto: Arhiva N.N. | Kovač: Od početka epidemije povećava se broj korisnika Crvenog krsta\nSrna 07.08.2020 18:33\n"Mnogo ljudi se našlo na rubu egzistencije u ovom vremenu jer su firme prestale sa radom, a radnici privremeno ili trajno ostali bez izvora prihoda. Mnogi od njih su postali korisnici naših usluga tražeći pomoć zbog teške situacije", rekla je Kovačeva Srni.\nOna je rekla da je Crveni krst RS sve što je imao na raspolaganju dijelio stanovništu i bolnicama širom Srpske, a za potrebe karantinskog smještaja u 23 lokalne zajednice uputio je veliki broj ćebadi, kreveta, šatora i vreća za spavanje.\nKovačeva je istakla da su rad Crvenog krsta Srpske prepoznali i predsjednik RS Željka Cvijanović, premijer Radovan Višković, kao i resorni ministar Alen Šeranić, koji su izrazili zahvalnost ovoj organizaciji za sve što radi i što je uradila tokom pandemije.\nOna je podsjetila da je Crveni krst, odlukom Republičkog štaba za vanredne situacije i premijera Radovana Viškovića, određen za prihvat svih donacija za vrijeme epidemije, te da je uspješno odgovorio zadatku.\n"Iako smo se borili protiv nevidljivog neprijatelja, zahvaljujući profesionalno zaposlenim i volonterima u svim opštinskim i gradskim organizcijama, odgovorili smo zadatku. Svi su aktivni i daju svoj humanitarni doprinos", rekla je Kovačeva nakon sjednice Skupštine Crvenog krsta na Palama.\n"Prvu zaprimljenu donaciju zaštitne opreme od Crvenog polumjeseca Turske distribuisali smo u sve opštinske i gradske organizacije kako bi zaštitili osoblje i volontere dok obavljaju svoje humanitarne zadatke. Određena količina zaštitne opreme upućena je i u nekoliko ustanova u Srpskoj", podsjetila je Kovačeva.\nNa sjednici je usvojen izvještaj o radu, izvještaj o finansijsko-materijalnom poslovanju Crvenog krsta za prošlu godinu, izvještaj nadzornog obora i izvještaj o aktivnostima strukture Crvenog krsta tokom pandemije uzrokovane virusom korona, a donesena je i odluka o dodjeli priznanja Crvenog krsta RS.\nDonesena je i odluka o dodjeli Povelje Crvenog krsta RS - posthumno preminulom sekretaru Đoki Mihajloviću, te usvojen prijedlog za dodjelu priznanja Republike Srpske - posthumno.\nCrveni krst RS Crveni krst Virus korona Korona


Srbija: Zid ćutanja o presudi iz Strasbourga | Dug Ljubljanske banke | Al Jazeera\nSrbija: Zid ćutanja o presudi iz Strasbourga\nBeograd: Da je moguće da između Slovenije i Srbije postoji neka vrsta prećutnog dogovora o nenapadanju... (Reuters)\nZa razliku od oprečnih, ali žustrih reakcija koje je u Bosni i Hercegovini i Sloveniji izazvala odluka Evropskog suda za ljudska prava u Strasbourgu o obavezi Srbije i Slovenije da isplate staru deviznu štednju deponovanu u njihovim bankama, u Srbiji je ta odluka primljena sa potpunom ravnodušnošću i upadljivom nezainteresovanošću. Iako je sud Srbiju obavezao na isplatu sume između 60 i 200 miliona evra štedišama filijala Invest banke u Bosni i Hercegovini, zvanične institucije se još nisu oglasile, dok su stručna javnost i mediji tu vest gotovo u potpunosti ignorisali.\nPrema šturim informacijama koje je Ministarstvo pravde Srbije, u čijem sastavu je i kancelarija srbijanskog predstavnika pred Evropskim sudom u Strasbourgu, dostavilo beogradskim medijima, Vlada Srbije tek treba da razmotri sadržaj odluke, nakon čega će odlučiti da li će iskoristiti najbliže pravno sredstvo i, kao i Slovenija, podneti zahtev da se ceo spor iznese pred Veliko veće Evropskog suda za ljudska prava.\nSrbija ima rok od tri meseca da ovo pravno sredstvo iskoristi. Ukoliko ga, međutim, ne iskoristi, iz Vlada najavljuju da će doneti zaključak o sprovođenju ove presude.\nPovodom odluke Suda u Strasbourgu iz Narodne banke Srbije je saopšteno da toj instituciji nije poznato kolika su ukupna potraživanja štediša u filijalama banaka iz Srbije na teritoriji bivše SFRJ. „Zbog poznatih dešavanja na prostoru bivše SFRJ, banke koje servisiraju staru deviznu štednju ne raspolažu egzaktnim podacima koji se odnose na visinu štednje položene u filijalama banaka na teritoriji bivših republika SFRJ, čije je sedište bilo na teritoriji Republike Srbije“, saopšteno je iz NBS-a.\nPored nepoznanice u pogledu visine potraživanja štediša iz bivših jugoslovenskih republika od države Srbije, zanimljivo je da ne postoje ni procene koliko je stare devizne štednje građana Srbije zarobljeno na računima banaka iz drugih bivših republika SFRJ. Još neobičnije je to što, za razliku od BiH, Hrvatske i Makedonije, u Srbiji ne postoji nijedno jedino aktivno udruženje štediša koje bi se bavilo tim problemom. Stručnjaci, međutim, ukazuju na dva moguća uzroka nezainteresovanosti koja postoji u Srbiji po pitanju stare devizne štednje. Prvi uzrok bi mogla biti činjenica da je broj štediša, kao i visina njihovih potraživanja, relativno mali, zbog čega je prirodno i izostalo njihovo samoorganizovanje.\nS druge strane, u delu javnosti je prisutna i otvorena sumnja da je Srbija početkom devedesetih godina nezakonitim upadima u federalni monetarni sistem prisvojila deo sredstava deponovanih u Narodnoj banci Jugoslavije u Beogradu, a koja su poticala od prikupljene štednje na teritoriji bivših jugoslovenskih federalnih jedinica. U prilog tome govori i podatak koji je iznela Nova Ljubljanska banka, de facto naslednica bivše Ljubljanske banke, a u kome se navodi da je stara devizna štednja štediša iz bivših jugoslovenskih republika ostala u Narodnoj banci Jugoslavije nakon njenog raspada. Kao dokaz za takvu tvrdnju ponuđen je Sporazum o sukcesiji koju su 2001. godine potpisale države naslednice. Na drugoj strani neka dokumenta govore da su sredstva koje je prikupila Ljubljanska banka velikim delom, ipak, završila u Sloveniji.\n‘Dogovor o nenapadanju’\nDa je moguće da između Slovenije i Srbije postoji neka vrsta prećutnog dogovora o nenapadanju, svedoči i podatak da je Srbija tokom pregovora o sukcesiji stala na stranu slovenačkog predloga o staroj deviznoj štednji, po kome je devizne štediše trebalo da obešteti ona država na čijoj teritoriji se i prikupljala štednja. Nasuprot predlogu Slovenije, koji je Srbija podržala uprkos spinovanoj priči u javnosti o navodno velikom dugu Ljubljanske banke građanima Srbije, ostale članice bivše federacije su iznele predlog, koji je i pre konačnog dogovora praktično overio sud u Strasbourgu, da staru deviznu štednju isplaćuje ona država na čijoj teritoriji se nalazilo sedište banke.\nPored nepoznanice u pogledu visine potraživanja štediša iz bivših jugoslovenskih republika od države Srbije, zanimljivo je da ne postoje ni procene koliko je stare devizne štednje građana Srbije zarobljeno na računima banaka iz drugih bivših republika SFRJ. Još neobičnije je to što, za razliku od BiH, Hrvatske i Makedonije, u Srbiji ne postoji nijedno jedino aktivno udruženje štediša koje bi se bavilo tim problemom.\nBez obzira na teško razumljivu poziciju zvaničnih srbijanskih institucija, nema nikakve sumnje da će država morati da obešteti blizu 132.000 štediša koje su svoj novac uložile u filijale Investbanke u Bosni i Hercegovini. Ekonomista Dragovan Milićević je ocenio u izjavi za agenciju Tanjug da, kada je država Srbija ugasila „Invest banku Tuzla“, ona nije vodila računa o tome da je ta banka, kada je ugašena, imala deviznu štednju klijenata van Srbije, koji nisu srpski državljani. On je ukazao na to da su odluke Međunarodnog suda obavezujuće za sve države.\nMilićević je precizirao da će država Srbija, kao i kada je u januaru 2002. godine pokrenula stečaj u Beobanci, Beogradskoj banci, Invest banci i Jugobanci i njihovu štednju pretvorila u javni dug, tako morati da učini i u slučaju Invest banke Tuzla i da namiri klijente te banke.\nNjegov kolega, ekonomista Zoran Grubišić smatra da će država Srbija staru deviznu štednju u Invest banci Tuzla isplaćivati kroz emisiju obveznica, za koju će se utvrditi dinamika isplate, ocenjujući da će ta potraživanja povećati internu komponentu javnog duga zemlje.\n„To znači da će država morati da nađe način da dođe do tih deviza i u odgovarajućem periodu da to isplaćuje, određenom dinamikom“, kazao je Grubišić.\nIstom metodom izdavanja državnih obveznica Srbija je obeštetila i svoje državljane koji su u domaćim bankama iz vremena SFRJ potraživali svoje štedne uloge. Obveznice Republike Srbije namenjene isplati stare devizne štednje izdate su u skladu sa Zakonom o regulisanju javnog duga SRJ po osnovu devizne štednje građana, koji je stupio na snagu 2002. godine. Tim zakonom bilo je predviđeno da se celokupna stara devizna štednja obavezno konvertuje u državne obveznice RS-a, sa rokovima dospeća do 2016. godine. Vlasnici obveznica RS-a imaju mogućnost da ih, pre roka dospeća, uz diskont prodaju na Beogradskoj berzi.\nNa šta mogu da računaju štediše iz BiH?\nS obzirom na to da se u presudi Evropskog suda zahteva da tretman deviznih štediša iz bivših jugoslovenskih republika bude jednak tretmanu domaćih državljana, štediše koje će Srbija obeštetiti mogu da računaju na povrat svoje štednje uvećane za kamatu od svega dva odsto na godišnjem nivou. Zbog toga će iznos ukupnog duga najverovatnije biti daleko ispod 200 miliona evra koje potražuju štediše, što je cifra do koje se došlo obračunom kamata koje su u to vreme postojale u bankama.\nDa podsetimo, filijala Invest banke u BiH je zatvorena početkom rata 1992. godine i ona više nikada nije obnovila aktivnosti. Nadležni sud u Srbiji je u januaru 2002. godine doneo rešenje o stečaju te banke. Vlasti Srbije su zatim prodale prostorije Tuzlanske i drugih filijala Invest banke u FBiH, dok su prostorije njenih filijala u Republici Srpskoj prodate još 1999. godine. Nakon što je Sud doneo rešenje o stečaju te banke, garancija države za staru deviznu štednju je aktivirana, dok je stečajni postupak još u toku.\nPotraživanja države Srbije od Invest banke u stečaju po osnovu stare devizne štednje iznosila su ukupno blizu 65 miliona evra, od čega je 58 miliona evra bila glavnica. Prema javno dostupnim podacima iz stečajne mase Invest banke državi, koja je njenu staru štednju preuzela kao javni dug, već su isplaćena i ukupna glavnica i obračunate kamate. To se, međutim, sasvim izvesno ne odnosi i na iznos koji će u narednom periodu biti isplaćen štedišama iz BiH, zbog čega ostaje tek da se vidi kako će Srbija taj novi minus u svom državnom proračunu nadomestiti.


Vogošćani žele ponoviti uspjeh iz prošle sezone – Sport Centar Vogošćani žele ponoviti uspjeh iz prošle sezone – Sport Centar\nPredsjednik Vogošćana Fetah Kadrić istakao je da je ekipa prošle sezone napravila veliki rezultat, a da je sada novi izazov izlazak u Evropu, nakon što su prošle sezone zaustavljeni od St. Peterburga.\n“Pred nama je utakmica sa Pelisterom i to je novi izazov za nas i našu ekipu.”, kazao je Kadrić.\nDaniel Ridžić, šef stručnog štaba istakao je da je ekipa ciljano pojačanja na vanjskim pozicijama.\n“Sezona je bila uspješna, krunisali smo je osvajanjem Kupa BiH i možemo reći da smo ostvarili ciljeve u prošloj sezoni. Što se tiče žrijeba za evropska takmičenja, nisam želio niti jednu ekipu sa prostora bivše Jugoslavije, s obzirom na to da znamo kakav se rukomet igra u regiji. Bit će teško protiv Makedonaca, ali dat ćemo sve od sebe da prođemo dalje. Ciljano smo se pojačali, te smo doveli Pekića i Stankovića na vanjskim pozicijama”, rekao je Ridžić.


Bezbednost traktorista u saobraćaju – PODGORAC.INFO\nHome/VESTI SA LOKALA/Bezbednost traktorista u saobraćaju\nSuzana Gligorić November 2, 2021\tVESTI SA LOKALA Comments Off on Bezbednost traktorista u saobraćaju\nU sredu, 27. oktobra u Peckoj, Savet za bezbednost saobraćaja opštine Osečina, organizovao je predavanje na temu bezbednosti traktorista u saobraćaju.\nPrema podacima Agencije za bezbednost saobraćaja, u Srbiji, u poslednjih 20 godina u saobraćajnim nezgodama u proseku godišnje strada 48 traktorista, 109 bude teško povređeno često sa trajnim invaliditetom i 183 lako povređenih. U većini slučajeva traktori koji su učestvovali u nesrećama su tehnički neispravni, bez sigurnosne kabine i neregistrovani.\nŠest ključnih faktora rizika u saobraćaju:\nNa kraju predavanja prisutnima se obratio predsednik opštine Osečina Nikola Tomić, koji je istakao značaj rada Saveta za bezbednost saobraćaja i ulaganje u preventivne mere -postavljanje zaštitnih ograda, horizontalnih i vertikalnih saobraćajnih znakova, ogledala na nepreglednim krivinama, postavljanje solarnih treptača u zoni škola kao i nabavka autosedišta za decu. Takođe, već par godina za redom vozačima traktora deljeni su svetlosni rotacioni uređaji.\nPrevious Bajkoviti Mesec školskih biblioteka u OŠ “Vojvoda Mišić”\nNext Pomoćnica ministra za brigu o porodici i demografiju Aleksandra Čamagić posetila Osečinu (Foto + Video)


Raspisan novi konkurs za socijalne stanove\nMondo - 23.11.2010\nKomisija za stambena pitanja grada Beograda raspisala je danas novi konkurs za davanje na korišćenje 82 stana socijalno ugroženim licima. Novim konkursom se pet puta više vrednuje socijalna i stambena ugroženost u odnosu na radne ...\nNovi konkurs za dodelu 82 stana\nKonkurs za davanje na korišćenje 82 stana socijalno ugroženim licima biće objavljen danas u dnevnim novinama, najavio je član Gradskog veća i predsednik Komisije za stambena pitanja grada Zoran Kostić.\n24sata - 23.11.2010\nDANAS - Konkurs za davanje na korišćenje 82 stana socijalno ugroženim licima biće objavljen danas u dnevnim novinama, najavio je član Gradskog veća i predsednik Komisije za stambena pitanja grada Zoran Kostić.\nNovi konkurs za dodelu 82 stana ugroženim licima\nBEOGRAD - Grad Beograd objaviće sutra ponovljeni konkurs za dodelu 82 stana socijalno ugroženim licima. Konkurs će biti objavljen u dnevnim novinama, i to je ponovljeni konkurs koji se raspisuje nakon što su promenjeni kriterijumi za ...\nNovi konkurs za 82 stana ugroženim licima


Sudski prevodilac za kineski jezik - BEPS Prevodi Sudski tumač za kineski\nSudski prevodilac za kineski jezik je jedna od nekoliko ključnih usluga firme SINO BEPS.\nVlasnica prevodilačke agencije SINO BEPS, specijalizovane za kineski jezik, je upravo sudski prevodilac za kineski jezik. U našoj kancelariji možete obaviti overe svih vrsta dokumenata na kineskom jeziku ili overu prevoda na kineski jezik.\nSudski prevodilac za kineski jezik je važan link u razvoju privredne i institucionalne saradnje NR Kine i Srbije. Takođe, sudski tumač za kineski jezik je i važna stepenica za pojedince koji u Kini žele da rade, školuju se i sl, jer je njegov pečat garancija ispravnosti prevoda i jedini način da zvanična dokumenta budu prihvaćena.\nNaš sudski prevodilac za kineski jezik svakodnevno prevede veliki broj dokumenata, kako za firme tako i za fizička lica. Dugogodišnje iskustvo i mnogobrojne kvalitetne reference garancija su istinskog kvaliteta prevoda.\nNapominjemo da pružamo i usluge overenog prevoda sa kineskog na engleski jezik i obrnuto, kroz saradnju našeg sudskog prevodioca za kineski jezik i sudskog prevodioca za engleski koji zajedno sačinjavaju jedinstveni dokument overe.\nSudski prevodilac za kineski jezik ranije se nazivao sudski tumač za kineski jezik, ali je taj termin uredbom zakona izmenjen. Ono što nije promenjeno je suština da je sudski tumač za kineski jezik visoko kvalifikovani prevodilac za kineski jezik čiji kvalitet i tačnost garantuje sud kao institucija.\nSudski previdIlac za kineski jezik firme SINO BEPS je na stručnom ispitu za sudske prevodioce za kineski jezik ocenjen najvišim mogućim ocenama, kako za usmeni tako i za pismeni prevod.


Srbija protiv Italije, Severne Irske i Slovenije – Nadlanu.com\nSrbija protiv Italije, Severne Irske i Slovenije\nBEOGRAD, 7. februara 2010. (Beta) - Fudbalska reprezentacija Srbije u kvalifikacijama za Evropsko prvenstvo 2012. godine igraće u Grupi C sa selekcijama Italije, Severne Irske, Slovenije, Estonije i Farskih Ostrva.\nFudbalska reprezentacija Srbije u kvalifikacijama za Evropsko prvenstvo 2012. godine igraće u Grupi C sa selekcijama Italije, Severne Irske, Slovenije, Estonije i Farskih Ostrva, odlučeno je današnjim žrebom u Varšavi.\nNosilac grupe Italija na ovogodišnjem Mundijalu u Južnoj Africi braniće titulu prvaka sveta, a na tom turniru igraće i Srbija i Slovenija.\nSrbija je, tada u zajednici sa Crnom Gorom, protiv Italije poslednji put igrala u Torontu 2005. godine kada je na prijateljskoj utakmici bilo 1:1. Istim rezultatom završena su i oba prethodna duela dve ekipe u kvalifikacija za Evropsko prvenstvo 2004. godine.\nMnogo bolji učinak Srbija ima u duelima sa Severnom Irskom sa kojom je igrala 10 mečeva uz sedam pobeda, poraz i dva nerešena meča. Poslednji susret, prijateljski u Belfastu pre četiri meseca, Srbija rešila u svoju korist sa 1:0.\nPobeda, međutim, nije bilo u susretima sa Slovenijom sa kojom su srpski fudbaleri igrali četiri meča i svi su završeni nerešenim ishodom, uključujući i oni poslednji, u kvalifikacijama za Svetsko prvenstvo 2002. godine.\nDueli sa Estonijom biće prvi za srpske igrače, koji su mnogo više iskustva imali sa Farskim Ostrvima. Farani su Srbiji osam puta bili protivnici i svaki meč su izgubili, pri tom primivši 32 gola, a postigavši samo dva.\nGrupa B: Rusija, Slovačka, Irska, Makedonija, Jermenija, Andora\nGrupa E: Holandije, Švedska, Finska, Mađarska, Moldavija, San Marino\nPlasman na Evropsko prvenstvo, pored organizatora, direktno će izboriti pobednici grupa i najbolja drugoplasirana reprezentacija.\nPoslednjih osam učesnika Evropskog prvenstva biće odlučeno posle baraž duela preostalih drugoplasiranih timova.\nKvalifikacije za Evropsko prvenstvo počće trećeg septembra, a završiće se 15. novembra sledeće godine za kada su zakazani revanši mečevi baraža.


“Zmajevi” večeras protiv Italije – Haber.ba\nFudbalska reprezentacija Bosne i Hercegovine večeras će u Torinu igrati protiv Italije u utakmici 4. kola grupe ‘J’ kvalifikacija za EURO 2020.\nItalija je lider na tabeli sa maksimalnih 9 bodova, Finska ima 6, dok BiH i Grčka dijele treće mjesto sa po četiri boda.\nUtakmica Italija – BiH igra se od 20:45 sati.\nPres-konferenciju su održali predstavnici obje selekcije.\nItalijanski selektor Roberto Mancini pohvalio je bh. reprezentaciju i poručio kako na teren neće istrčati ekipa koja je doživjela neugodan poraz protiv Finske u Tampereu, već će to biti potpuno druga ekipa, piše “N1“.\nTeme:fudbalska reprezentacija BiH, Italija, izdvojeno, kvalifikacije za EURO


RTCG - Radio Televizija Crne Gore - Nacionalni javni servis :: Politika :: "Samostalno na izbore pa da polemišemo"\nSD ODGOVORIO URI 19. 08. 2018. 20:31 >> 21:25 1\nSD ODGOVORIO URI\n"Samostalno na izbore pa da polemišemo"\nSocijaldemokrate Crne Gore (SD) pozvale su Građanski pokret URA da, kako su kazali, makar jednom samostalno izađu na izbore kako bi mogli da polemišu sa njima.\nNakon što je danas Milan Đaković iz GP URA pitao, "kako vjerovati SD-u o bilo čemu, kada im predsjednik dokazano laže na sudu", reagovali su iz SD-a i pozvali GP URA da makar jednom samostalno izađe na izbore i dodali da je građanima Crne Gore jasno da se to neće nikada desiti.\n"Pokušavali ste preko leđa raznih koalicija da dođete do izražaja, jer gotovo da nema opozicione partije kojoj nijeste bili koalicioni partner, ali uzalud ipak vam je najveći domet ona trećina mandata što ste uspjeli da namaknete u Budvi", navodi se u saopštenju SD-a.\nOni smatraju smiješnim da se, kako su kazali "momci bez dana radnog iskustva igraju eksperata na svaku temu".\n"Naravno shvatamo da zbog ogromne zauzetosti uslijed poliranja tuđih biografija nijeste imali vremena da učestvujete u radu Skupštine Crne Gore, do koje svratite samo kada treba naplatiti beneficije koje donosi poslanički mandat. Još da utvrdite da li vas još uvijek sleduju plate za dva ili samo jednog poslanika koje ste podsjećamo građane Crne Gore osvojili u okviru liste Velika koalicija Ključ koja je postojala samo na izbornom listiću", navodi se u saopštenjuu SD-a.\n"Izađite iz antidržavnog voza"\nGrađani da ne nasijedaju na provokacije\n27. 01. 2020. 7


Srbija ima puno posla u oblasti obnovljivih izvora energije | EurActiv Srbija\nObjavljeno : 19.06.2019.\t Tweet\nAmbasador Francuske Frederik Mondoloni izjavio je da klimatske promene moraju da postanu centralna tema za vlade, ali i građane koji moraju da se motivišu da rade na njihovom ublažavanju. Šef trećeg sektora operacija Delegacije EU u Srbiji Sakelaris Hurdas kazao je da su obnovljivi izvori energije važan lanac u borbi protiv klimatskih promena, jer njihova upotreba smanjuje emisiju gasova sa efektom staklene bašte.\nHurdas je 19. juna na konferenciji "Osvajanje obnovljivih izvora energije" rekao da je poslednji izveštaj Evropske komisije o obnovljivim izvorima energije, iz aprila 2019, pokazao da je 2017. udeo obnovljive energiju u ukupnoj proizvodnji, od planiranih 20% dostigao 17,52%.\nHurdas je podsetio da se Srbije obavezala da do 2020. godine 27% ukupne potrošnje energije bude iz obnovljivih izvora.\nUkazao je da je upotreba obnovljivih izvora energije omogućava redukciju emisije CO2, diverzifikuje izvore energije koju koriste građani i privreda i smanjuje zavisnost od nafte.\nPrema njegovim rečima, zbog toga se EU angažuje na tranziciji društava koja će smanjiti emisiju gasova sa efektom staklene bašte, pa su neke zemlje već uspostavile pravila kako bi olakšale javne i privatne investicije zasnovane na čistim energijama.\n"Srbija kao i druge zemlje može još više da učini kada je reč o obnovljivim izvorima energije", kazao je Hurdas i naveo da EU podržava Srbiju u mnogim projektima koji se odnose na energetiku, poput gradnje gasne konekcije sa Bugarskom ili energetske efikasnosti.\nPredstavnik Programa UN za razvoj (UNDP) Žarko Petrović rekao je da ta organizacija Srbiju podržava u ostvarivanju ciljeva razvoja povezanih sa pristupanjem EU, odnosno obavezama u okviru Poglavlja 27, koje se odnosi na zaštitu životne sredine i klimatske promene.\n"Upravo je zavšen projekat u vezi sa razvojem tržišta biomase u Srbiji gde je pomognuto šest postrojenja na biomasu, koja proizvode električnu energiju iz poljoprivrednog otpada", kazao je on i dodao da se Srbiji pomaže i kako bi poboljšala energetsku efikasnost.\nPetrović je podsetio da je UNDP sa 470.000 dolara pomogao i realizaciju pet inovativnih tehnoloških rešenja i poslovnih modela za smanjenje gasova sa efektom staklene bašte koji su uradile firme iz Srbije.\n"To je dovelo do smanjenja CO2 u iznosu od 500.000 tona", kazao je on i ocenio da su inovacije i uključivanje privatnog sektora ključne za borbu protiv klimatskih promena, jer sredstva iz državnog budžeta nisu dovoljna da se smenje negativni efekti promene klime.\nVažno je, kako je dodao, i da cene obnovljivih izvora energije padaju, a da investicije u te izvore energije omogućavaju otvaranje novih radnih mesta i rast društvenog proizvoda, bez negativnih pojava koje sa sobom nosi korišćenje prljavih tehnologija.\nRukovodilac Grupe za zaštitu zemljišta i obnovljivih izvora energije Ministarstva zaštite životne sredine Slobodan Cvetković naveo je da pristup energiji postaje osnovno ljudsko pravo, ali da njena cene mora da obuhvati razvoj energetskog sektora koji mora da bude održiv i uz minimalan uticaj na zagađivanje životne sredine.\n"Istovremeno, iako međunarodna zajednica ulaže napore u razvoj novih, zelenih tehnlogija, raste upotreba fosilnih izvora energije", rekao je Cvetković i naveo da potrošnja energije godišnje raste po stopi od dva do tri odsto.\nProcenjuje se, kako je naveo, da će do 2030. godine potrošnja energije biti veća za 40 do 50%, od potrošnje 1980. godine.\nUkazao je i da mora da se vodi računa o povezanosti energetke efikasnosti i obnovljivih izvora energije.\n"Uzalud mi proizvodimo energiju iz obnovljivih izvora, ako je neracionalno trošimo", kazao je Cvetković.\nPodsetio je i da je u Srbiji ugalj još uvek dominantan izvor za proizvodnju električne energije, zbog čega nastane 5,5 miliona tona pepela koji predstavlja veliku opasnost za životnu sredinu.\nCvetković je kazao da su u pripremi strategija borbe protiv klimatskih promena i zakon o klimatskim promenama.\nAmbasador Mondoloni je u pauzi konferencije novinarima rekao da bi tokom posete francuskog predsednika Emanuela Makrona Srbiji u julu trebalo da bude potpisan sporazum između Strazbura i Vojvodine o razvoju geotemalnih izvora energije.\nMondoloni je rekao da je za sada rano da se govori o detaljima, jer je dokument u pripremi. Pojasnio je da je reč o mogućoj saradnji prema studiji koja je rađena za oblast geotermalne energije za tri grada u Vojvodini, kao i za Vranjsku Banju.\n"U Srbiji postoji veliki potencijal za investicije u toj oblasti", rekao je Mondoloni.\nKonferenciju "Osvajanje obnovljivih izvora energije" organizovali su Francuski institut, ambasade Francuske i Program UN za razvoj.\n: Srbiji neophodna pomoć evropskih fondova za gašenje termoelektrana n\n: Izveštaj Koalicije 27 o napretku Srbije u oblastima životne sredine\n: EK nezvanično potvrdila da je zadovoljna predlogom pozicije za poglav\n: Obnovljivi izvori energije uspešno potiskuju ugalj


17.10.2021 21:40 Ragbi 13 FS\nUbedljivom pobedom protiv Dorćol Tigrova 68:6 (36:0) na stadinu FK Heroj Polet Jajinci, ragbisti Partizana potvrdili su novo finale Super Lige Srbije sa večitim rivalom – Crvenom zvezdom. Crno-beli su i pre nastavka klupskih takmičenja posle reprezentativne pauze bili sigurni učesnici plej-ofa, ali su ovim trijumfom potrvdili plasman crveno-belima. Da su kojim slučajem iznenadili Partizan,...\n10.10.2021 08:52 Ragbi 13 FS\nSrbija osvojila Evropsko prvenstvo B\nRagbi 13 reprezentacija Srbije plasirala se u Grupu A Evropskog prvenstva, pošto je u odlučujućoj utakmici Grupe B na stadionu Heroj Polet u Jajincima savladala Ukrajinu 54:18. Nakon dve ubedljive pobede nad Rusijom u Paraćinu (66:10) i trijumfa nad izuzetno borbenim Ukrajncima, srpski ragbisti napravili su dosad najveći uspeh u seniorskoj konkurenciji, tako da će se od narednog ciklusa...\n08.10.2021 08:37 Ragbi 13 FS\nSrbija protiv Ukrajine za titulu na EP grupe B\nRagbi 13 reprezentacija Srbije u subotu 9. oktobra na stadionu FK Heroj Polet (14.00) u Jajincima igra odlučujući meč sa Ukrajinom za osvajanje Evropskog prvenstva B. Od 3. oktobra Srbija je domaćin takmičenja B grupe šampionata u kojem pored ove dve selekcije još učestvuje Rusija. U prvim svojim mečevima obe reprezentacije su bile ubedljive protiv Rusa i u međusonom duelu odlučiće koja...\n04.10.2021 04:56 Ragbi 13 FS\nSrbija ubedljiva protiv Rusije na startu EP\nUbedljivom pobedom nad Rusijom 66:10 (38:0), ragbi 13 reprezentacija Srbije uspešno je startovala takmičenje na Evropskom prvenstvu B čiji je domaćin od 3. do 9. oktobra. Najbolji srpski ragbisti su do neočkivano velike pobede stigli odličnom igrom na gradskom stadionu u Paraćinu i sada ih samo trijumf nad Ukrajinom u poslednjem kolu šampionata deli od istorijskog plasmana u grupu A. Da će...\n01.10.2021 15:56 Ragbi 13 FS\nPočinje EP gupe B, Srbija dočekuje Rusiju u Paraćinu\nNakon godinu dana pauze zbog COVID-19 virusa, ponovo se igraju reprezentativni dueli u ragbiju 13. Srbija će od nedelje 3. oktobra biti domaćin Evropskog prvenstva B grupe u kojoj još učestvuju Rusija i Ukrajina. Šampionat otvara meč između naše selekcije i ruskih ragbista koje ćemo u nedelju ugostiti u Paraćinu (14.00). Naredna dva duela igraju sa na stadionu FK Heroj Polet u Jajincima, a...\n22.08.2021 22:40 Ragbi 13 FS\nOmladinska reprezentacija Srbije u ragbiju 13 osvojila je ovogodišnji Trofej Beograda pošto je na stadionu SC Inge na Zvezdari savladala odgovarajuću selekciju Češke 46:4 (26:0). Trofej Beograda je tradicionalni međunarodni turnir, koji se od 2005 godine igra uz podršku Grada Beograda i Gradskog sekretarijata za sport i omladinu. Talentovani srpski ragbisti krenuli su silovito od samog...\n06.07.2021 04:44 Ragbi 13 FS\nMlada ragbi 13 reprezentacija Srbije trijumfalno je završila svoju mini turneju po Balkanu, pobedom u Skadru protiv seniorske selekcije Albanije 22:12 (6:12). Nakon seniora Bosne i Hercegovine, Bugarske i prošlog vikenda Crne Gore (24:16), mladi srpski ragbisti srušili su i prvi tim Albanaca. Doduše, poslednje gostovanje je možda i najteže dobijeno, s obzirom da je domaćin imao minimalnu...\n20.06.2021 23:02 Ragbi 13 FS\nMlada reprezentacija Srbije u ragbiju 13 savladala je seniorsku reprezentaciju Bugarske 28:16 (14:10) u prijateljskom meču koji je igran u Sofiji. Talentovani srpski ragbisti nalaze se na mini turneji po Balkanu, gde odmeravaju snage sa seniorskim selekcijama u želji da steknu potrebno međunarodno iskustvo. Mada je utakmica na stadionu Trebič kasnila sat vremena zbog nevremena, selekcija...


Gradski zavod za javno zdravlje - Beograd - Prevencija zloupotrebe psihoaktivnih supstanci - nastavak zajedničke misije prosvetnih i zdravstvenih radnika\nPrevencija zloupotrebe psihoaktivnih supstanci - nastavak zajedničke misije prosvetnih i zdravstvenih radnika\nPočetak svake školske godine je znak za pokretanje novog kruga udruženog delovanja zdravstvenog i prosvetnog sektora, kada je u pitanju prevencija rizičnog ponašanja kod dece i mladih. U sklopu ove zajedničke misije, tokom proteklog vikenda, 13. i 14. oktobra 2018. godine, u Gradskom zavodu za javno zdravlje, održavanjem dvodnevnog edukativnog seminara za prosvetne radnike i saradnike, započet je još jedan, deveti po redu, ciklus programa „Kreativni rad sa učenicima na prevenciji zloupotrebe psihoaktivnih supstanci“.\nU njegovo sprovođenje će, tokom 2018/19. školske godine, neposredno biti uključeno 26 upravo obučenih edukatora - prosvetnih radnika i saradnika iz 15 osnovnih škola.\nDobar pokazatelj uspešnosti i dobrog prijema ovog programa je činjenica da je sve veći broj onih škola iz kojih se redovno, iz godine u godinu, na obuku javljaju novi polaznici. Na ovaj način, kontinuiranom primenom u školskoj praksi, u nekoliko generacija učenika, postignuta je čvrsta implementacija ovog savremenog edukativnog pristupa u redovne planove i programe nastave, uz visok nivo prihvaćenosti kako kod nastavnika, tako i kod dece. U prilog tome govori podatak da su u ovogodišnjoj obuci učestvovali predstavnici iz čak 10 škola koje su tokom prethodnih godina makar jedanput učestvovale u realizaciji programa "Kreativni rad sa učenicima na prevenciji zloupotrebe psihoaktivnih supstanci".\nS druge strane, podjednako važnu potvrdu prepoznatljivosti i kvaliteta ovakvog načina rada sa decom, predstavlja činjenica da program skoro svake godine «ušeta» u neke nove škole i zarazi svojim pristupom neke nove nastavnike i učenike. Posebno je zadovoljstvo kada se na seminaru nađu i predstavnici škola izvan područja grada Beograda. Tako se ove godine, među polaznicima iz škola u kojima će program premijerno startovati ove godine, našao i direktor OŠ „Đorđe Simeonović“ iz sela Podgorac, opština Boljevac.\nPoseban šarm održanom seminaru dali su njegovi specijalni gosti – učenici četvrtog i petog razreda iz škola "Miloje Vasić" i "Aleksa Šantić", iz beogradskog naselja Kaluđerica. Oni su, zajedno sa svojim učiteljicama, imali zadatak da polaznicima ovogodišnje obuke prikažu kreativne produkte svog prošlogodišnjeg istraživačkog rada. Učenici su, u skraćenoj verziji svog repertoara, izveli originalnu muzičku numeru sa edukativnom porukom upućenom vršnjacima, kao i zanimljiv istorijsko-dramsko-muzički performans o alkoholnim pićima i njihovom dejstvu na ljudsko zdravlje.\nU osnovi programa „Kreativni rad sa učenicima na prevenciji zloupotrebe psihoaktivnih supstanci“ nalazi se poseban edukativni pristup „Zajedničko učenje kroz akciju“. U centar obrazovnog procesa postavlja se učenik, sa namerom da mu se dodeli visok stepen učešća u radu, dok nastavnik gubi svoju tradicionalnu ulogu i postaje voditelj – neko ko je tu da koordinira i samo blago usmerava đačke aktivnosti. Sam program «Kreativni rad sa učenicima na prevenciji zloupotrebe psihoaktivnih supstanci» ima za cilj unapređenje kompetencija nastavnika na temu zloupotrebe psihoaktivnih supstanci. Primenom metode "Zajedničko učenje kroz akciju", to se postiže fokusiranjem aktivnosti na učenike - izgradnjom njihove emocionalne inteligencije, kroz jačanje njihovih životnih veština, koje su od presudnog značaja za izgradnju samopouzdanja i samopoštovanja kod dece.\nDo sada je u Gradskom zavodu za javno zdravlje, počev od 2010. godine, održano ukupno 14 obuka za sprovođenje ovog programa, kojima je obuhvaćeno oko 350 prosvetnih radnika i saradnika iz oko 110 beogradskih osnovnih škola, čime se tokom 8 godina sprovođenja ovog edukativnog programa u školama došlo do obuhvata od oko 5500 osnovaca uzrasta od 3. do 7. razreda. Njihovo znanje o psihoaktivnim supstancama, nakon prolaska kroz kreativne radionice i istraživački rad u okviru ovog programa, unapređeno je za preko 50%. Program je do sada redovno akreditovan od strane Zavoda za unapređivanje obrazovanja i vaspitanja, a novi akreditacioni period, koji je upravo počeo, važi tokom naredne tri školske godine.\nFejsbuk stranica “Tvoje znanje menja sve”, svim korisnicima ove društvene mreže pruža informacije koje se tiču koncepta i ciljeva ovog programa. Ova stranica je svojevrsni medijski kanal za plasiranje kreativnih đačkih ostvarenja koja se rađaju iz njihovog aktivnog učešća u ovom programu. Predstavljanje programa kroz svet društvenih mreža otvara mogućnost da se ukaže i na druge javnozdravstvene teme koje su, posredno ili neposredno, od značaja za zdravo i bezbedno odrastanje dece i mladih.\n„Tvoje znanje menja sve“ u Dečjem kulturnom centru Beograda